VIDEO / Progonitelj Marinike Tepić divljao u SSP, Đilas naredio da ga izbace – Sandzaklive.rs\n0 519 1 minuta čitanja\nTomislav Lovreković, koji je proveo mesec dana u zatvoru zbog pretnji smrću Mariniki Tepić, a zatim je gađao kokoškom na konferenciji za novinare, došao je danas u sedište SSP-a, u nameri da je uznemirava i progoni, saopštila je Stranka slobode i pravde. Kako navode u toj stranci, on je vređao i psovao, da bi ga na kraju obezbeđenje iznelo, a na lice mesta došla je i policija.\nU videu koji objavljuje Nova.rs vidi se kako Lovreković sa cvećem u ruci ulazi u raspravu sa obezbeđenjem, koje mu govori da je došao pijan. Potom se pojavljuje lider SSP.\n„Ti si kriminalac, bio si u zatvoru mesec dana, zato što si pretio ženi“, rekao je Đilas Lovrekoviću, koji je potom počeo da vređa lidera SSP.\n„Uzmite ga za ruke i izvedite napolje“, rekao je Đilas obezbeđenju.\nOn je Lovrekoviću rekao da mu je mestu zatvoru.\n“Ti jednoj ženi pretiš. Ti si čovek koji je rekao da je Ćuruvija trebalo da bude ubijen. Ti si dečko bolestan”, naveo je Đilas obraćajući se Lovrekoviću.\nSSP je saopštio da je Aleksandar Vučić osmislio novi radikalski metod napada na potpredsednicu SSP Mariniku Tepić.\n“Za to je izabrao Tomislava Lovrekovića, njenog ličnog i direktnog progonitelja. Čovek koji je već proveo mesec dana u zatvoru zbog pretnji smrću Tepićevoj, a zatim je gađao živom kokoškom na konferenciji za novinare kako bi je povredio, došao je danas oko 14 sati u sedište SSP-a, sa jedinom idejom da je kao nosioca liste ujedinjene opozicije uznemirava i progoni”, piše u saopštenju.\nKako se navodi, Lovreković, koji je nedavno objavio i “film” u kome se kao na poternici preti slobodnim novinarima i političarima, među kojima su Marinika Tepić i Dragan Đilas, ovog puta pokušao je da dođe do nje došavši do prostorija SSP-a.\n“Pošto je vređao i psovao i nije želeo da odustane od namere da dođe do Tepićeve te je legao na asfalt ispred prostorija stranke, iznet je na trotoar, kao i njegov i Vučićev uzor Vojislav Seselj. Pozvana je i policija koja je stigla u izuzetno kratkom roku. Mariniku Tepić neće zastrašiti, kao i nijednog drugog borca za slobodu i pravdu u Srbiji. Nikada nikoga nećemo napasti, ali nećemo dozvoliti ni da nas bilo ko napada i maltretira”, saopšteno je iz SSP.


Srpski teniser, Miomir Kecmanović ostao je bez plasmana u finale ATP turnira u Buenos Ajresu, pošto je u polufinalu ubedljivo poražen od danas veoma razigranog i kvalitetnog domaćeg tenisera, Dijega Švarcmana u dva seta 6:0, 6:4.\nNaš igrač bio je potpuno indisponiran tokom uvodnog seta, jednostavno ga ništa nije htelo i bio je veoma nesiguran na servisu, što je deveti na svetu uspeo da kazni relatino lako i da bez izgubljenog gema ode u drugi set posle 25 minuta igre, piše Telegraf.rs.\nFoto: David Gray/AFP / Profimedia\nTamo je viđen bolji otpor srpskog tenisera. Ali Kecmanović je već na rezultatu 2:2 ponovo izgubio svoj servis, koji je mogao da vrati na 4:3, kada je imao brejk loptu.\nNo, srpski teniser ni ovoga puta nije oduzeo servis Argentincu, koji je uspeo da sačuva dve meč lopte protivnika u narednom gemu na svoj servis, ali je potom lako poklekao koji minut kasnije.\nU finalnom meču, Švarcman će tako imati priliku da dođe do trofeja, pošto će biti favorit u duelu sa zemljakom, Fransiskom Serundulom.\nPevačica Svetlana Ceca Ražnatović je na društvenim mrežama podelila snimak vakcinisanja protiv korona virusa.\n"NAREDNI DANI SU VAŽNI ZA SRBIJU" Vučić: Drugu dozu vakcine primam najverovatnije u Doljevcu


Predavanja o IPARD programu i u borskoj opštini - Radio televizija Bor\nPredavanja o IPARD programu i u borskoj opštini\nBOR-U toku su dva javna poziva za sredstva iz predpristupnih fondova Evropske unije za razvoj sela -IPARD, namenjenih za kupovinu mehanizacije, opreme i izgradnju objekata. a drugi se odnosi na nabavku novih traktora. Konkurs traje do 26.februara, a očekuje se da će biti raspisan ponovo u junu ili julu. Za to vreme poljoprivredni proizvođači u borskoj opštini bi trebalo da utvrde da li ispunjavaju uslove konkursa kao što su broj grla krupne stoke, obradive površine.\n„ Osnovni uslovi za kupovinu mehanizacije, opreme i izgradnju objekata su da gazdinsktva koja se bave stočarstvom moraju da imaju više od 19 muznih krava, za voćare više od pet hektara, ako se bave ratarskom proizvodnjom potrebno je da imaju više od 50 hektara obradive zemlje“, rekla je Vladica Stefanović- PSSS Negotin.\nNajveće interesovanje poljoprivrednika je za kupovinu traktora, ali mali broj njih ispunjava uslove javnog poziva.\n„Ja sam iz Gornjana, imami dva traktora, ali su stara.Zato bi voleo da kupim novi“, ističe Dušan Dimitrijević.\nLokalna samouprava u Boru uspostavila je saradnju sa Poljoprivredno savetodavnom službom u Negotinu kako bi poljoprivrednici u opštini bili upoznati sa uslovima konkursa.\n„Zakasnili smo za ovaj prvi krug, ali ćemo za drugi pozvati stručnake iz PSSS-a u Negotinu da pojasne uslove za konkurs za sredstva iz Ipard programa“, dodao je Radiša Grujić.\nPoljoprivredni proizvođači koji imaju manji broj stoke ili nedovoljne površine mogu da konkurišu za sredstva iz nacionalnog programa, rečeno je na sastanku predstavnika Poljoprivredeno savetodavne službe, poljoprivrednih proizvođača i lokalne samouprave .\nNovi pravilnici za podsticaje predstavljeni majdanpečkim poljoprivrednicima\nTuristička organizacija Bor na Međunarodnom sajmu turizma u Nišu\nViše iz ove kategorije „Održive poljoprivredne politike u programima subvencija lokalnih samouprava u Srbiji“ »


Fejsa stigao na pripreme Partizana - Čivijaš Radio Šabac\nNovi fudbaler Partizana Ljubomir Fejsa doputovao je u Belek, gde se pridružio svom novom timu na pripremama za nastavak sezone.\nFejsu su u hotelu „Kaya Resort“ dočekali sportski direktor Ivica Iliev, šef stručnog štaba Aleksandar Stanojević, kao i saigrači.\nStanojević očekuje da Fejsa bude jedan od najvažnijih šrafova u napadu na šampionsku titulu.\nFejsa je zadužio dres sa brojem 15, a ugovor je zvanično potpisao na aerodromu.\nCrno-beli ulaze sa prednošću u prolećnu polusezonu i imaju priliku da vrate pehar u svoje vitrine, posle četiri godine dominacije Crvene zvezde.


Darko Rundek i "Ekipa" objavili novi singl: Najavili "Brisani prostor" - BIGportal.ba\nDarko Rundek i “Ekipa” objavili novi singl: Najavili “Brisani prostor”\n16 Maja, 2020 16 Maja, 2020 0230\nZajednički rad su počeli 2017, povodom turneje na kojoj se obeležavalo 20 godina od Rundekovog prvog solo albuma\nMUZIČAR Darko Rundek i njegov aktuelni sastav “Ekipa” objavili su novi singl “Tko su svi ti ljudi?”, kao najavu dvostrukog EP izdanja “Brisani prostor”. Posle prethodnog, intimnog “Unutarnjeg glasa”, Rundek i “Ekipa” sada se oglašavaju pesmom bržeg ritma, za koju je Roko Crnić sam napisao tekst, a muziku zajedno sa Silviom Bočićem. Aranžman je delo članova grupe, dok produkciju potpisuje Rundek.\nDarko sa “Ekipom” već dve godine stvara, snima i miksuje predstojeće izdanje, koje će objaviti kuće “Menart” i “Long plej”. Zajednički rad su počeli 2017, kad su se okupili povodom turneje na kojoj se obeležavalo 20 godina od objavljivanja Rundekovog prvog solo albuma “Apokalipso”. Prvo njihovo diskografsko izdanje je album međimurskih pesama “Mura Mura”, u saradnji sa pevačicom Andrejom Košavić Kurelec i muzičarima iz etno-sastava “Cinkuši”.\n“Nisam smjela da doručkujem, ni se javim na telefon – naravno da sam pukla”


Su-57 sletio u tursku na manifestaciju Tehnofest 2019 - Najnovije Vijesti\nRuski višenamjenski avion Sukhoj Su-57 sletio je u Tursku zbog festivala Technofest 2019, koji bi trebalo da bude održan u Istanbulu od 17. do 22. septembra, saopštila je u ruska Ujedinjena vazduhoplovna korporacija (UAC).\n“Višenamenski borbeni avion Sukhoi Su-35 stigao je na turski aerodrom Ataturk kako bi učestvovao na izložbi Technofest”, rekao je portparol.\nPress služba UAC-a je dodala da se očekuje da će i drugi ruski putnički i specijalni avioni stići na Technofest, ali nije precizirano o kojim se modelima radi.\nRanije je izvor iz avionske industrije rekao TASS-u da je Rusija planirala da na Technofestu prikaže borbeni avion Su-35, za koji je Ankara pokazala interesovanje. Prema izvoru, avioni MC-21 i SSJ-100 zajedno sa amfibijom Be-200 bi trebali biti predstavljeni na festivalu.\nRuska Federalna služba za vojno-tehničku saradnju je saopštila na međunarodnom vazduhoplovnom sajmu MAKS 2019 da Moskva i Ankara razmatraju kupovinu ruskih borbenih aviona Sukhoi Su-35 i Su-57. Nakon posete MAKS-2019 u društvu ruskog predsednika Vladimira Putina, turski predsednik Recep Taiiip Erdogan je napomenuo da ne isključuje mogućnost kupovine Su-35 i Su-57 umesto američkog F-35.\nSu-35S je moderno unapređen višenamenski borbeni avion 4 ++ generacije, razvijen na osnovu tehnologija pete generacije.\nNadzvučni borbeni avion Su-35S izveo je svoj prvi let 19. februara 2008. Godine. Izveden je iz aviona Su-27. Su-35S teži 19 tona, servisni plafon leta iznosi 20.000 metara, može da razvije maksimalnu brzinu od 2.500 km / h i ima jednog pilota. Naoružanje borbenog aviona uključuje top od 30 mm, do 8 tona korisnog oružja (rakete i bombe raznih vrsta) na 12 podvjesnih tačaka. Su-35S je u službi ruske vojske od 2015. godine.\nJel sleteo SU 57 ili SU 35. Tekst i naslov se ne slažu.\nSu 35 is baze u Siriji\nSnimka s you tubea kaže S35.\nOvo je 35-ica nije Su 57. Sta ste hteli da kazete i sta ste pokazali su dva razlicita pojma. Mozda sledeci put ubodete pravu sliku. Samo to nije bitno, a bitno je da Erdogan bode oci Amerima i to veoma svesno i bezobrazno radi. Ameri nisu navikli na takvo nesto… Pročitaj više »


Iz kabineta italijanskog premijera je saopšteno da vlada o novim restrikcijama razgovara sa lokalnim vlastima i medicinskim ekspertima, sa ciljem da spreči širenje virusa, uz ograničavanje uticaja na pojedince i preduzeća.\nVlada je isključila mogućnost ponovnog uvođenja mera karantina i razmatra alternativne mere koje imaju za cilj smanjenje kontakta, prenosi Rojters.\nPredsednik italijanskog regiona Ligurija Đovani Toti je na fejsbuku napisao da vlada apeluje na škole da na smenu održavaju nastavu uživo i onlajn, a na kompanije da povećaju broj zaposlenih koji rade od kuće.\nVlada je u poslednjih 10 dana već dva puta pooštrila mere protiv kovid-19. Nošenje maski u javnosti je obavezno, a uvedena su i ograničenja na javna okupljanja, rad restorana, sportske i neke školske aktivnosti.\nItalijski mediji tvrde da bi nove restrikcije mogle da se odnose na rad teretana i bazena i na održavanje amaterskih sportskih događaja.\nBroj zaraženih u Italiji je znatno skočio u poslednjih nekoliko nedelja. Italijanske vlasti su danas potvrdile rekord od 10.925 novih slučajeva kovid-19, dok je prethodni rekord zabeležen u petak (10.010).\nU zemlji je do sada korona virusom zaraženo 402.536 ljudi, a preminulo 36.474. Italija se po broju smrtnih slučajeva od posledica kovid-19 nalazi na drugom mestu u Evropi, iza Velike Britanije.\nKonte: Suočavamo se sa NAJTAMNIJIM ČASOM


Tag "decije-igraonice" (1/1)\nHome / Tagovi / Tag "decije-igraonice" (1/1)\nSajt na kome možete naći sve o opremanju dečijih igraonica,vrtića i dečijih igrališta.\nigre igrališta dečije igraonice opremanje decijih igraonica\nRadionica Maki izradjuje rekvizite različitih namena.Strme ravni, tobogane, baby bazene, strunjače, ljuljaske i mnoge druge delove po vašim i našim zamislima. Naša radionica na sve proizvode daje garanciju od 2 do 5 godina u zavisnosti od vrste materijala.\nigraonice za decu ljuljaske dečije igraonice tobogani lavirinti za decu strunjače baby bazeni bazeni za bebe\nDecija igraonica Extreme kids\nDečija igraonica Extreme kids sadrži lavirint na 2 nivoa, tobogane, balon-skakalicu, veštačku stenu, bazene sa lopticama, crtaonicu i još mnogo toga sto će biti sasvim dovoljno da vaši mališani potroše višak energije. Dečija igraonica Extreme kids nudi i proslavu rođendana u posebnom prostoru-rođendaonica, gde će se vaši gosti ambijentom prijatno iznenaditi.\ndecija igraonica dečije igraonice decija rodjendaonica\nToboganče je radionica koja se bavi projektovanjem, izradom i montažom dečijih igraonica.\nljuljaske dečije igraonice lavirinti tobogani strme ravni


Podrška Državnom univerzitetu za praktično i kvalitetno obrazovanje studenata - SDA Sandžaka\nPredsjednik SDA Sandžaka i ministar u Vladi Republike Srbije dr. Sulejman Ugljanin posetio je danas rektora Državnog univerziteta u Novom Pazaru prof. dr Miladina Kostića, čestitao mu izbor na tu funkciju i poželeo uspjeh u radu.\nTom prilikom bilo je razgovora i o saradnji Državnog univerziteta sa Ministarstvom kojim rukovodi dr. Ugljanin, kao i sa Kancelarijom za održivi razvoj nedovoljno razvijenih područja.\nPredsjednik Ugljanin je naglasio da će Vlada Srbije preko svojih ministarstava i Kancelarije podržati infrastrukturni razvoj i opremanje Državnog univerziteta i omogućiti da studenti na kvalitetan način obave deo praktične nastave u državnim organima i institucijama.\nRektor Kostić je istakao da je Vlada Srbije od osnivanja do danas pružala značajnu podršku razvoju Državnog univerziteta u Novom Pazaru i da se nada da ta podrška neće izostati i ubuduće.


Primena odredbi Zakona o bezbednosti u saobraćaju od 11. decembra | NOVI ZAKON O BEZBEDNOSTI SAOBRACAJA | Automobilizam\nPrimena odredbi Zakona o bezbednosti u saobraćaju od 11. decembra\nMinistar za infrastrukturu u Vladi Republike Srbije Milutin Mrkonjić izjavio je danas da će novi Zakon o bezbednosti u saobraćaju, koji stupa na snagu 10. decembra, početi da se primenjuje od petka, 11. decembra.\nMrkonjić je na zajedničkoj sednici Komiteta za bezbednost saobraćaja i Podkomiteta za bezbednost drumskog, vazdušnog i železničkog saobraćaja istakao da je taj pravni akt prilagođen evropskim zakonima i državama u koje će naši građani uskoro moći da putuju bez viza.\nOn je naglasio da je cilj pomenutog zakona prevencija, a ne kažnjavanje, i dodao da će njegova primena doprineti tome da broj poginulih u saobraćajnim nesrećama 2012. godine bude dvostruko smanjen u odnosu na 2001. godinu.\nOn je najavio da će Vlada Srbije, na sednici koja bi trebalo da bude održana 10. decembra, doneti odluku o formiranju agencije za bezbednost saobraćaja, kao i o imenovanju direktora tog tela.\nPrema njegovim rečima, ta agencija će biti finansirana iz usluga koje će pružati korisnicima, kao i od dela sredstava dobijenih naplatom kazni za saobraćajne prekršaje.\nNačelnik Uprave saobraćajne policije MUP-a Srbije Stojadin Jovanović naglasio je da je policija potpuno spremna za primenu novog zakona.\nOn je dodao da je u toku izrada pravilnika vezanih za odredbe novog pravnog akta o bezbednosti saobraćaja, pri čemu će svi prateći dokumenti biti završeni u predviđenom roku.\nJovanović je najavio da će se kazneni poeni za prekršaje u saobraćaju davati od 1. januara 2010. godine, a da će do tada policija upozoravati vozače.\nOn je podsetio na to da će pomenutim zakonom biti pooštrene kazne za prekršaje uz uvođenje kaznenih poena, i dodao da je predviđeno da vozači koji sakupe 18 kaznenih poena privremeno ostanu bez vozačke dozvole.\nNačelnik Uprave saobraćajne policije naveo je podatak da je u Srbiji u prvih 11 meseci ove godine u saobraćajnim nesrećama poginulo 756 osoba, a uzroci nesreća bili su neprilagođena brzina, vožnja pod dejstvom alkohola, nepoštovanje prvenstva prolaza i prolazak na crveno svetlo semafora.\nPrema njegovim rečima, za 11 meseci ove godine u našoj zemlji evidentirano je 60.400 saobraćajnih nezgoda, što je za 1,8 odsto manje nego u istom periodu 2008. godine, a u tim nesrećama povređeno je 20.329 osoba, što predstavlja smanjenje od 1,1 odsto.\nJovanović je ukazao na to da je broj osoba koje su zadobile teške telesne povrede u nesrećama od januara do novembra bio 7,5 odsto manji nego u istom periodu prošle godine.\nOn je precizirao da su u pomenutom periodu policajci sankcionisali 1.115.000 prekršaja u saobraćaju, od kojih je približno 66.000 bila vožnja pod dejstvom alkohola. (Economy.rs, 7. decembar 2009)\nNovi zakon o saobraćaju usaglašen sa EU Povodom novog Zakona o saobraćaju koji treba da stupi na...\nKazne nikoga ne zaobilaze KAZNENI poeni za prekršaje na drumovima Srbije upisivaće se vozačima...\nZa trećinu smanjen broj saobraćajnih nesreća Direktor Agencije za bezbednost saobraćaja Stojadin Jovanović izjavio je danas...


Beogradski sajam turizma 2022 | Blog | Novi Apartmani Beograd\nNakon odlaganja i drugih problema prouzrokovanim epidemiološkom situacijom u Beogradu će se ipak održati 43. Međunarodni sajam turizma.\nNajznačajnija turistička manifestacija u zemlji i jugoistočnoj Evropi nakon pauze, brojnih problema i odlaganja konačno će ponovo biti održana. Tako će se u Beogradu po 43. put od 24. do 27. marta održati Međunarodni sajam turizma.\nAkcenat ovogodišnjeg sajma turizma biće primarno na oporavku i obnovi turističkog ambijenta, kao i promociji trendova i brojnih inovacija koje će oblikovati budućnost globalne, pa i lokalne turističke industrije.\nKako što je to oduvek bila praksa, na sajmu će učestvovati najznačajnije turističke agencije, hoteli, turistički centri, vazduhoplovne kompanije, međunarodni tur-operatori, sa ciljem ostvarivanja poslovnih kontakta i stvaranja atmosfere i ambijenta pogodnog za spajanje ponude i potražnje.\nOvogodišnji Sajam turizma predstavlja i svojevrsnu ekstenziju promocije turizma Srbije na Svetskoj izložbi „EXPO 2020 Dubai“ koja se nakon dvogodišnjeg odlaganja konačno održava u ovom Emiratu. Akcenat je svakako na činjenici da je Srbija kao turistička destinacija nastavila sa svojim ubrzanim razvojem, ulaganjem u infrastrukturu, velikim privatnim investicijama u hotelsku industriju u gradskim, banjskim i planinskim centrima, kao i manjim privatnim investicijama u seoskom turizmu.\nMeđutim, tokom ova 4 dana na Beogradskom Sajmu održavaju se još dve podjednako interesantne manifestacije. U pitanju su 17. Međunarodni sajam HORECA opreme, i 12. Međunarodni sajam vina BeoWine, manifestacije koje su svih ovih godina beležile fantastične rezultate i za koju je oduvek vladalo veliko interesovanje, kako posetilaca, tako i izlagača. Sajam HORECA opreme održaće se od 24. do 27. marta, dok će se BeoWine održati od 25. do 26. marta 2022. godine pod kupolama Beogradskog sajma.\nUkoliko ste zbog poslovnih, ili privatnih razloga zainteresovani da posetite Sajam, ili možda samo želite da uživate u najboljim vinima i rakijama dostupnim na našem tržištu, predlažemo vam da svakako zavirite pod kupole Beogradskog sajma. Ukoliko niste iz Beograda, za vreme svog boravka portal Novi apartmani predlaže vam da odaberete smeštaj na nekoj od centralnih lokacija u Beogradu sa dobrom povezanošću sa Sajmom.\nMeđutim, veoma praktično rešenje jeste i to da svoj boravak planirate u nekom od smeštajnih kapaciteta lociranih na lokaciji Banovo brdo , živopisnom kraju srpske prestonice i lokaciji koja je zbog svoje pozicije i blizine Beogradskog sajma možda i idealna adresa za sve posetioce jedne od ove tri manifestacije. Svakako pogledajte i brojne druge smeštajne kapacitete u ponudi Novih apartmana i odlučite se baš onaj smeštaj koji vam najviše odgovara, a po vrlo popularnoj ceni.


Tutin i Jošanica ispali u četvrtu ligu – SNEWS\nBy SNews 7. Juna 2021. 297 No comment\nFudbaleri Jošanice i Tutina su okončali ovogodišnje prvenstvo u Srpskoj ligi Zapad, a već naredne sezone oba kluba će svoje utakmice igrati u nižem rangu.\nŠumadijsko-Raška zona biće stecište fudbalskih nadigravanja ova dva sandžačka kluba, te će nakon gromoglasnih najava sa jeseni prošle godine o plasmanu u veći rang, ipak četvrta liga postati realnost za nerealno postavljene ciljeve od strane uprava ovih timova.\nSelidba u niži rang\nU poslednjem 34. kolu trećeligaškog ranga i\nTutin i Jošanica su zabilježili pobjede, ali toliko vrijedne samo za častan oproštaj.\nSastav Tutina je na svom terenu dočekao Slobodu i savladao je sa 3:2, a poslednje golove u ovom prvenstvu za tutince su postigli Kecap dva, te Gavrović jedan pogodak.\nSezona za zaborav Jošanice\nNovopazarska Jošanica je svoj srpskoligaški staž zaokružila ubjedljivom pobjedom od 4:0 na gostovanju u Arandjelovcu, gdje su Hadžibulić sa dva, a Smajović i Rmuš sa po jednim golom napunili mrežu Šumadije i nanijeli joj najteži poraz ove sezone.\nIako se u Srbijanskom fudbalu i svim ligama nikad ništa ne zna do samog početka naredne sezone, te se mnogobrojne glasine o mogućim prekrajanjima liga nameću kao spas za pojedine klubove, ipak prema zvaničnoj tabeli Tutin i Jošanica su danas postali zonaši, tj.članovi Šumadijsko-Raške zone.\nFoto:fb/FK Jošanica, FK Tutin\nTagovi: Fk josanica FK Tutin Srpska liga zapad Šumadijsko-Raška zona


Nastavak podrške Švedske za Srbiju i Zapadni Balkan - Svet - Dnevni list Danas\nPočetna » Svet » Nastavak podrške Švedske za Srbiju i Zapadni Balkan\n0Piše: Beta 27. jula 2020. 17.23\n„Razvoj dešavanja u nekim delovima Zapadnog Balkana i u Turskoj je zabrinjavajući. Zato je važan prioritet doprinos Švedske da se zaustavi ovaj trend, između ostalog kroz švedsku razvojnu pomoć i političku saradnju u regionu“, izjavio je ministar za međunarodnu razvojnu saradnju Peter Erikson.\nOn je dodao da je u interesu Švedske da nastavi saradnju sa tim zemljama da bi doprinela razvoju demokratije kroz jačanje vladavine zakona i ljudskih prava.\nMinistar Erikson kaže da snažna Evropska unija zavisi od razvoja demokratije širom Evrope. „Pozitivan demokratski razvoj na Balkanu i u Turskoj nije važan samo za građane zemalja, već i za sigurnost EU“, zaključio je on.\nŠvedska je od 2000. godine donirala Srbiji više od 200 miliona evra za razvojnu saradnju i jedan je od najvećih donatora u regionu. Švedska podrška dopunjava rad Evropske unije u regionu u oblastima u kojima Švedska ima posebnu stručnost.\n„Radosna je vest da su i Švedska i Evropska unija odlučile da nastave sa podrškom Srbiji i ostalim zemljama Zapadnog Balkana kao i Turskoj. Međutim, za nas je važno da se nastavlja sa reformama i tu smo da ih podržimo, jer nam je cilj da Srbija bude član Evropske unije“, rekao je ambasador Švedske u Srbiji Jan Lundin.\nNekoliko švedskih vladinih tela učestvuje u reformskoj saradnji čime doprinose izgradnji multisektorskih, dugoročnih odnosa između Švedske i zemalja regiona. Izrada nove strategije reformske razvojne saradnje poverena je Švedskoj agenciji za međunarodnu razvojnu saradnju (Sida), Švedskom institutu (SI), Akademiji Folke Bernadote (FBA) i Generalnom konzulatu u Istanbulu za period 2021-2027.\nOblasti koje su obuhvaćene su ljudska prava, demokratija i vladavina zakona, rodna ravnopravnost, zaštita životne sredine i klimatski održivog razvoja, kao i održivo korišćenje prirodnih resursa, ekonomski razvoj i inkluzivno društvo.\nVučić sa evropskim ambasadorima o evrointegraciji, regionu i saradnji


AXA osiguranje: rast i u Srbiji i globalno - Sve o osiguranju\n10. novembra 2015.\tVesti 1,870 Pregleda\nNovembar 2015. AXA osiguranje u Srbiji ostvarilo je na kraju trećeg kvartala rast premije od 58 odsto u odnosu na isti period prošle godine, po čemu je i dalje najbrže rastuća osiguravajuća kuća u Srbiji.\nPrihodi kompanije premašili su milijardu dinara, a broj klijenata dostigao je 100.000. AXA Osiguranje posluje u Srbiji od 2010. godine, zapošljava 340 ljudi i ima poslovnice u 6 gradova sa trendom daljeg širenja.\nUkupni prihodi AXA Grupe, globalnog lidera u osiguranju, porasli su na kraju trećeg kvartala za dva odsto i ukupna premija dostigla je 76 milijardi evra. Rast prihoda ostvaren je u sve tri osnovne linije biznisa. U oblasti životnih i neživotnih osiguranja prihodi su u porastu za jedan odsto, a najveći rast ostvaren je u upravljanju imovinom – pet odsto u poređenju sa istim periodom prošle godine.\n„U skladu sa našom ambicijom nastavili smo da rastemo u prvih devet meseci ove godine. U riziko i štednim životnim osiguranjima prihodi su porasli na glavnim tržištima tako i na onima u razvoju, a nosioci rasta bili su „unit-linked“ proizvodi i životno osiguranje sa pokrićima za zaštitu zdravlja. U neživotnim osiguranjima najviše smo porasli u direktnoj prodaji, dok smo u upravljanju imovinom zabeležili rekordan priliv kapitala u ovom periodu“, rekao je Denis Duvern, zamenik predsednika AXA Grupe i podsetio da je brend AXA nedavno, po sedmi put zaredom od strane Interbrenda, proglašen za najbolji globalni brend u osiguranju. Na ovoj prestižnoj listi, AXA je prvi put plasirana među 50 najboljih brendova sveta (48.mesto).\nPrethodni tekst Šta je i kako osigurano preko Infostana?\nSledeći tekst Đenerali dobrovoljni penzijski fond sa najvišim prinosom na tržištu


Marsej dobija veliko pojačanje u odbrani - Sportske.net\nMarsej dobija veliko pojačanje u odbrani\nEkipa sa "Velodroma" će ovog leta pokušati da napravi tim koji bi mogao da pomrsi planove PSŽ-u i Monaku.\nJuve bi vezistu Bajerna!Mahrez napušta Lester ovog leta?Sevilja gubi bitku za direktan plasman u LŠ, Sosijedad otkinuo bod"Jorgandžije" trljaju ruke nakon derbija AndaluzijeMarsej ne odustaje od Lige Evrope\nNovi vlasnici kluba iz treće evropske luke planiraju da Olimpik vrate na stare staze slave.\nSpremni su da ulažu, ove sezone su doveli nekoliko dobrih pojačanja, među kojima su i Dimitri Paje i Patris Evra.\nUprava planira još više da potroši ovog leta, žele i najboljeg igrača Premijer lige iz minule sezone, a sada su oko bacili i na defanzivca Sevilje, sa kojim je dobro upoznat šef struke Marseja Rudi Garsija.\nU pitanju je francuski internacionalac Adil Rami, koji je potvrdio da je imao razgovore sa predstavnicima kluba sa "Velodroma".\n"Da, postoji interesovanje Olimpik Marseja. Moji agenti vode računa o tome. Njihov projekat je veoma interesantan i klub cilja veoma visoko. To je sjajan izazov", izjavio je Rami.\nBivši defanzivac Valensije i Milana je sa Garsijom sarađivao u Lilu, gde je činio štoperski tandem sa crnogorskim internacionalcem Markom Bašom, a zajedno su i osvojili duplu krunu u Francuskoj 2011. godine.\n"To što poznajem stručni štab Marseja je vrlo bitna stvar. Znam trenera i njegovu filozofiju, a on poznaje moj karakter i to je veliki plus", dodao je 31-godišnji francuski fudbaler.


Osnove analize podataka psiholoških ispitivanja u programu SPSS for Windows\nDatum realizacije: biće objavljen nakon formiranja grupe\nTrajanje: 32 časa\nOvde se možete prijaviti za seminar i zatražiti predračun\nOsnove multivarijacione analize podataka psiholoških ispitivanja u programu SPSS for Windows\n1. Osnovne strukture u multivarijacionoj analizi podataka: matrica podataka, vektor aritmetičkih sredina, matrica kovarijansi i matrica korelacija; računanje matrice korelacija u programu SPSS for Windows.\n2. Faktorska analiza i njena primena u analizi faktorske valjanosti testa.\n3. Multipla regresiona analiza i njena primena u analizi prediktivne valjanosti baterije testova.\n4. Diskriminaciona analiza i njena primena u utvrđivanju diskriminacione valjanosti baterije testova.\n1. diplomirani psiholog I\n2. uspešno savladan sadržaj Modula 1 ili predznanje koje odgovara sadržaju Modula 1;


RTCG - Radio Televizija Crne Gore - Nacionalni javni servis :: Korona virus - Crna Gora :: Uhapšena Zdenka Popović\n01. 04. 2020. 12:53 >> 12:52 33\nPolicija je danas na Žabljaku uhapsila poslanicu Zdenku Popović, saopšteno je iz Demokratske Crne Gore.\nIz te partije dodaju da je njihova poslanica uhapšena i privedena tužiocu, a policija je kako dodaju, zaustavila i maltretirala poslanike i odbornike Demokrata koji su realizovali humanitarnu akciju u okviru koje su dostavljali pomoć u namirnicama ugroženim porodicama na teritoriji te opštine.\n"Uprkos činjinici da je sve rađeno u skladu sa propisima, te da su poslanici posjedovali putne naloge i potvrde poslodavca, i poštovali sve naredbe državnih organa, to nije spriječilo službenike Uprave policije da i u najtežim momentima pristupe diskriminaciji na osnovu političke pripadnosti i kršenju Ustava, hapšenjem poslanika", navodi se u saopštenju.\nDemokrate dodaju da su njihopvi odbornici na Žabljaku, vodeći se principima humanosti odlučili da od svojih mjesečnih naknada obezbijede pomoć u namirnicama za ugrožene porodice na teritorije te opštine.\n"Uvažavajući veliku opterećenost Crvenog krsta, Demokrate su odlučile da, u svojstvu građana pruže neophodnu pomoć na terenu. Obezbijeđene su namirnice i o svom trošku dostavljane građanima na seoskim područjima opštine Žabljak bez ikakvog kontakta sa njima ostavljajući im namirnice ispred domova", navodi se u saopštenju.\nDemokrate oštro osuđuju ovakvo postupanje i pozivaju nadležne da reaguju i osude ponašanje pripadnika Uprave policije, te da iste sankcionišu zbog zloupotrebe službenog položaja i političkog obračuna sa neistomišljenicima.\n"Poručujemo da niko neće zaustaviti poslanike i odbornike Demokrata da na terenu širom Crne Gore pomažu ugroženim građanima, ne kršeći pri tome ni jedan propis ili naredbu nadležnih organa. Pozivamo sve poslanike Demorkata da odmah izadju na teren i pomognu gradjanima u prevazilaženju ove izuzetno teške situacije, uvijek poštujući naredbe i preporuke Ministarstva zdravlja i Instituta za javno zdravlje", zaključuje se u saopštenju.\n"Selektivno pozivanje na Poslovnik"\nDemokratske odluke pobijedile nad tenzijama\nDržali se dogovora, a ostali bez funkcija


Pripadnik Specijalne antiterorističke jedinice ranjen u Bijeljini pri napadu više lica sa područja Brčko Distrikta | Brčanski Forum\nPripadnik Specijalne antiterorističke jedinice ranjen u Bijeljini pri napadu više lica sa područja Brčko Distrikta\nPripadnik Specijalne antiterorističke jedinice /SAJ/ ranjen je noćas u Bijeljini u pokušaju da zaštiti lice iz ovog grada, koje je fizički napalo više lica sa područja Brčko distrikta.\nPolicijska stanica Bijeljina je oko 2.00 časa zaprimila prijavu da je u neposrednoj blizini ugostiteljskog objekta u ovom gradu došlo do upotrebe vatrenog oružja.\nPolicijska patrola je na licu mjestu zatekla sa povredama, najvjerovatnije od vatrenog oružja, lice iz Brčkog čiji su inicijali O.P. i pripadnik SAJ-a iz Gradiške čiji su inicijali P.K.\nOba lica su prevezena u bijeljinsku bolnicu, a dežurni ljekar se izjasnio da su životno ugrožena, saopšteno je iz bijeljinske Policijske uprave.\nOperativnim radom na terenu policija je došla do podataka da je više lica sa područja Brčkog fizički napalo lice iz Bijeljine čiji su inicijali S.G, koje je pokušalo da spriječi nepoznatog muškarca koji je fizički nasrnuo na djevojku u automobilu.\nTom prilikom su nepoznati muškarci pucali u pravcu automobila, a zbog sprečavanja daljih posljedica po život i tijelo intervenisali su i pripadnici Specijalne antiterorističke jedinice, usljed čega je jedan povrijeđen.\nO svemu navedenom obaviješten je tužilac Okružnog javnog tužilaštva u Bijeljini, koji je ovlastio pripadnike Policijske uprave Bijeljina da izvrše uviđaj i preduzmu druge mjere i radnje.\nNakon sprovedenih mjera i radnji Okružnom javnom tužilaštvu u Bijeljini biće dostavljen izvještaj o postojanju osnova sumnje da je izvršeno krivično djelo izazivanje opšte opasnosti, dok je za licima iz Brčkog raspisana potraga s ciljem pronalaska i hapšenja.


Trojica migranata iz Avganistana, koji su osumnjičeni za ubistvo 23-godišnjeg migranta iz Pakistana, koje se dogodilo u protekli petak u Bihaću, uhapšeni su na području Sarajeva i u međuvremenu dovezeni u Bihać.\nOvu informaciju je potvrdio Adnan Beganović, portparol MUP USK, koji je istakao kako je, prilikom hapšenja, kod ove trojice pronađeno oružje za koje se sumnja da je njime počinjeno ubistvo, te drugi predmeti za koje se sumnja da potiču iz vršenja krivičnih dela.\n– Osumnjičeni su uhapšeni u saradnji s kolegama iz Sarajeva, a trenutno se nad njima vrši kriminalistička obrada nakon čega će biti predati na dalje postupanje Tužilaštvu USK koje o svemu provodi istragu – rekao je Beganović.\nOn je dodao kako se ranije na osnovu prikupljenih informacija došlo do saznanja o kome bi se moglo raditi, a to su osobe koje su i u ranijem periodu bile učesnici nekih sličnih incidenata.\nInače, događaj se zbio proteklog petka u ranim večernjim satima u šetalištu Aleja, kada su se susrele i sukobile dve grupe migranata.\nOstali migranti, a prema tim informacijama bilo ih je desetak, su se razbežali.\nU pucnjavi je takođe teže ranjen još jedan migrant iz Pakistana, koji je u međuvremenu zbrinut u Kantonalnoj bolnici u Bihaću i prema poslednjim informacijama nalazi se van životne opasnosti.\nNezvanično, i ranije su se sukobljavale grupe iz Pakistana i Avganistana, obzirom da je na području USK najviše ilegalnih migranata upravo iz te dve države.\nPosle dužeg vremena ovo je prvi incident s ozbiljnijim posledicama koji se dogodio u Bihaću, a uzrokovan je od strane migranata.\nGrađani su uznemireni, jer se ubistvo dogodilo na lokaciji popularnog šetališta, gde je svakodnevno prisutan veliki broj ljudi i djece.\nProcenjuje se kako u ovome trenutku van prihvatnih centara u USK trenutno boravi oko 1880 migranata od čega njih 1300 na području Bihaća, 530 u Velioj Kladuši te oko 50 na prostoru Cazina, prenose Nezavisne.\nPoboljšanjem vremenskih prilika uočljivo je i povećano prisustvo migranata na ulicama pomenutih gradova, prenosi Srpskainfo.\nDvostruko ubistvo i samoubistvo u Zaječaru\nPolicija Ubistvo Hapšenje\nUsmrtio radnika obezbeđenja: Državljanin BiH osumnjičen za ubistvo uhapšen u Beogradu\nAkcija "Istok san" u Sarajevu i Gradiški: Osumnjičeni prokrijumčarili stotine migranata\n07:00 Huavei poziva programere da "ZAJEDNO INOVIRAJU" i deli više od milion dolara za najbolje pametne aplikacije\n07:00 (FOTO) ON JE SIN POKOJNOG EKREMA JEVRIĆA: Sav je u mišićima i žene su potpuno poludele za njim\n06:30 "CIFRA OD 270.000 EVRA ZVUČI NEVEROVATNO, AL' JE PRIČA VEOMA JEDNOSTAVNA" Miša Grof je optužio Nikolinu da je iscenirala pljačku nakita, a ovako je ona pričala o incidentu


Vladini milioni za privatne medije u RS-u - CIN\nVladini milioni za privatne medije u RS-u\nZa protekle tri godine Vlada Republike Srpske donirala je medijima 14,5 miliona KM, a većina novca pripala je privatnim novinama i RTV stanicama. Donacije medijima često su davane na osnovu diskrecionih odluka Vlade, koja danas odbija dostaviti izvještaje o utrošku novca.\nVlada Republike Srpske (RS) je u protekle tri godine donirala medijima 14,5 miliona KM, od čega 3,9 miliona KM za sufinansiranje pet dnevnih i sedmičnih listova.\nViše od polovine ovog iznosa dobile su dvije novine u vlasništvu Željka Kopanje, prijatelja i bivšeg poslovnog partnera predsjednika RS-a Milorada Dodika. Nezavisnim novinama iz budžeta je dodijeljeno 1,2 miliona KM, a Glasu Srpske 910.000 KM.\nNovac je dodijeljen po novom programu podsticanja samoodrživosti medija koji je bivši premijer RS-a Dodik inicirao sredinom 2009. godine.\nSrđan Puhalo, medijski analitičar iz Banje Luke, kaže da je u to vrijeme bio stvoren privid da se medijima želi pomoći u teškoj ekonomskoj situaciji, ali je način raspodjele sredstava naredne godine pokazao jasno preferiranje određenih medija.\nSrđan Puhalo, medijski analitičar iz Banjaluke, smatra da će zbog lokalnih izbora Vlada RS i ove godine dati mnogo novca medijima. (Foto: CIN)\nNovinari Centra za istraživačko novinarstvo (CIN) iz Sarajeva su u više navrata od Ministarstva finansija RS-a tražili potpune podatke o trošenju budžetskih sredstava namijenjenih medijima. Dostavljeni su im samo zbirni podaci za period od 2002. do 2008. godine, iz kojih se vidi da je na medije izdvojeno 15 miliona KM. Prema podacima iz Službenog glasnika RS-a tim novcem su uglavnom finansirani entitetska Novinska agencija SRNA i Radio-televizija RS-a (RTRS).\nNaredne tri godine Vlada RS je potrošila gotovo jednak iznos, no znatno više novca pripalo je privatnim medijima.\nNajviše novca izdvojeno je 2009, kada je na planiranih 2 miliona KM za medije Vlada rebalansom dodala još 5 miliona. Za razliku od ranijih godina, novac je podijeljen na 70-ak medija. Ipak, pojedinačno, najveće iznose su dobili sedmični i dnevni listovi – Fokus, Press i Reporter – te novine u vlasništvu Kopanje.\nTokom 2010. i 2011. godine Vlada je potrošila dodatnih 7,5 miliona KM, finansirajući većinom privatne medije.\nList Nezavisne novine je upisan u Registar javnih glasila 12. decembra 1995. godine. Zahtjev za upis podnijelo je preduzeće Igokea iz Laktaša koje je u vlasništvu Milorada Dodika. U rješenju o upisu lista se navodi da „programska koncepcija lista obuhvata afirmaciju strateških interesa srpskog naroda i ujedinjenja Republike Srpske sa maticom“. Prvi glavni i odgovorni urednik lista bio je Miloradov brat Goran, a prvi broj je odštampan 25.decembra 1995. godine u Srbiji.\n“Krenuli smo sa 3.000 maraka koje smo pozajmili i odštampali smo ga u Beogradu, jer nas ovdje niko nije htio štampati”, kaže Kopanja, koji je bio jedan od osnivača.\nČetiri mjeseca kasnije, u registar Osnovnog suda u Banjoj Luci upisano je Novinsko – izdavačko, grafičko preduzeće Nezavisne novine. Osnivači, sa po 500 tadašnjih dinara, bili su Igokea i Kopanja, koji je imenovan i za direktora.\nMilorad Dodik, predsjednik RS, je 1995. godine osnovao Nezavisne novine. (Foto: CIN)\nKrajem jula 1997. godine Igokea istupa iz Nezavisnih novina, a Kopanja početkom aprila 1998. godine pripaja list novoosnovanoj firmi – Novinsko – izdavačkom, grafičkom preduzeću Dnevne nezavisne novine. Osnivači novog preduzeća bili su Kopanja i njegova supruga Nataša.\nNakon teškog početka, projekat se počeo razvijati. Kopanja kaže da su Nezavisne novine dobijale finansijsku pomoć od američke vlade, USAID-a, Evropske komisije, raznih nevladinih sektora i Soroša.\n“Ja sam za ovo od švedske vlade od 1995. godine dobio sigurno preko milion KM. Od američke vlade preko dva i po miliona dolara.”\nDodaje da je podrška stranih organizacija trajala sve do prije dvije-tri godine, od kada im domaća vlada pomaže.\nU tom periodu Nezavisne novine su zajedno sa firmom Integral Inženjering postali većinski vlasnici Glasa Srpske, akcionarskog društva koje je do tada bilo u većinskom državnom vlasništvu.\nZa 2009. godinu, tokom prve godine sufinansiranja, Vlada RS-a je Nezavisnim novinama i Glasu Srpske dodijelila 600.000 KM.\nUgovori su potpisani početkom novembra. Nezavisne novine i Glas Srpske su se obavezali da će u roku od devet mjeseci zadržati postojeći broj radnika, izmiriti poreske obaveze, kao i obaveze i doprinose prema zaposlenima. U protivnom, Vlada bi tražila povrat novca.\nPrema podacima iz finansijskih izvještaja, Dnevne nezavisne novine su 2009. godine imale 142 zaposlena. Godinu kasnije ovaj broj je smanjen za pet. Istovremeno, broj zaposlenih u Glasu Srpske je smanjen za dva.\nKopanja kaže da je moguće da je unutar grupacije došlo do nekog preturanja, ali dodaje da sada imaju više radnika nego što treba.\nMinistarstvo finansija RS-a je odbilo novinarima CIN-a dati na uvid izvještaje o utrošku sredstava, sa obrazloženjem da su ti podaci povjerljive prirode.\nDobit Nezavisnih novina je 2009. godine iznosila 7.000 KM, a 2010. godine preko 600.000 KM.\nMilioni za medijsku podršku vlasti\nVlada RS-a je i 2010. godine odlučila dodijeliti sredstva privatnim medijima. Dodik je sredinom juna potpisao Odluku o rasporedu 5 miliona KM medijima. Prema ovom dokumentu, TV i štampanim medijima su trebala biti dodijeljena 4,4 miliona KM, a radiostanicama 550.000 KM. Javni poziv je objavljen 1. jula i rok za podnošenje prijava je bio 90 dana. U pozivu su bili ponovljeni uslovi iz ranijih godina, ali nije navedena obaveza plaćanja poreza i doprinosa te zadržavanja radnih mjesta. Osim Službenog glasnika RS-a, javni poziv je objavljen samo još u Glasu Srpske.\nNezavisne novine su od Vlade RS za prodaju u Srbiji dobile 150.000 KM. (Foto: CIN)\nMeđutim, već 9. jula, odnosno, osam dana od objave poziva, Vlada RS-a donosi odluku o rasporedu 2.360.000 KM, iako rok za prijave još nije bio završen. Trećina tog iznosa je dodijeljena Kopanjinim novinama – Nezavisnim novinama i Glasu Srpske. RTRS je dobio milion KM, Fokus 360.000 KM, Press 200.000 KM.\nSamo 20 dana kasnije odlučeno je o rasporedu dodatnih 1.650.000 KM. Novac je dobilo devet medijskih kuća, u rasponu od 50.000 KM do 400.000 KM, s tim da je najveći iznos dobila BN televizija. Na ovaj način je do 30. septembra, datuma zatvaranja javnog poziva, već bilo podjeljeno 80 posto novca za finansiranje medija.\nOvakav način raspodjele sredstava je naišao na kritiku revizora RS, koji u izvještaju za 2010. godinu kažu da su sredstva „dodijeljena bez konkretnih kriterija, po diskrecionim odlukama Vlade RS“. Dodaju da informacija o tome nije bila javno dostupna medijima koji su aplicirali, što ih je dovelo do zaključka „da je propušteno postizanje transparentnosti trošenja budžetskih sredstava kao i postizanje stvarne konkurencije po osnovu kvaliteta projekata“.\nNedugo nakon što je Vlada RS-a podijelila najveći dio novca od javnog poziva u 2010. godini, počela je izborna kampanja za opšte izbore u BiH.\nPrema istraživanju o izvještavanju medija tokom predizborne kampanje u septembru 2010. godine, koje je uradio Media Plan Institut iz Sarajeva, Nezavisne novine i Glas Srpske su se uoči opštih izbora u BiH otvoreno stavile na stranu vladajuće partije Milorada Dodika. Pritom su izvještavali detaljno sa svakog predizbornog skupa, te predstavljali Dodika kao branioca interesa i borca za nezavisnost RS-a koji se hrabro suprotstavlja Federaciji BiH.\nVlada RS-a je i u 2011. godini nastavila sa davanjima za medije. Prvobitnih 1,6 miliona KM Narodna skupština RS-a je rebalansom budžeta u novembru povećala na 3,6 miliona KM.\nZa razliku od prethodnih godina, mediji su u 2011. godini aplicirali sa projektima. Do kraja godine je potrošeno 1,4 miliona KM, od čega je skoro polovina dodijeljena novinama u vlasništvu Kopanje.\nNovac je dodijeljen za četiri projekta: distribucija Nezavisnih novina u Srbiji je potpomognuta sa 150.000 KM, a otvaranje dopisništva Nezavisnih u Washingtonu sa 95.000 KM. Istraživanja javnog mnijenja o stanju u društvu i povjerenju u institucije RS-a, te o administrativnim barijerama za registraciju i početak rada privrednog društva u RS-u potpomognuti su sa 210.000 KM, odnosno 225.000 KM.\nU odlukama o dodjeli sredstava se navodi da su projekti istraživanja javnog mnijenja trebali trajati od 1. januara do 30. septembra 2011. godine. Premijer RS-a Aleksandar Džombić je ovaj dokument potpisao 18. augusta, nešto više od mjesec dana prije isteka roka za završetak projakta.\nKopanja kaže da se ova istraživanja rade u saradnji sa Strategic Marketingom, beogradskom agencijom za istraživanje, na osnovu čijih rezultata će Nezavisne novine uraditi analize i objaviti ih kao priče.\nDodaje da više od dva miliona KM u posljednje tri godine nije dobio zbog prijateljstva sa Dodikom, te da novac nije utjecao na to da njegovi mediji budu blagonakloni prema vlastima, već da u glavama novinara i urednika vjerovatno postoji stepen autocenzure:\n“Svi će vam reći da nema govora o tome, ali vjerovatno da postoji, neću reći moralna obaveza, ali neki osjećaj da je vlast pomogla kompaniju u dramatično vrijeme.”\nRebalansom budžeta odobrena su dodatna sredstva, no na kraju 2011. godine ostalo je nepotrošenih 2,3 miliona KM. Vlada je u budžetu za 2012. godinu planirala potrošiti 1,4 miliona KM za sufinansiranje medija.\nMada su u ugovorima naveli da će svakoga mjeseca vršiti analizu namjenskog utroška sredstava, Ministarstvo finansija RS-a do sada javnosti nije predočilo nijednu od dvije godišnje analize koje je bilo obavezno napraviti. Predstavnici Ministarstva tvrde da postoji analiza za 2009. godinu, ali novinarima CIN-a nisu dozvolili uvid, uprkos nekoliko puta ponovljenom zahtjevu. Ured za reviziju RS-a, međutim, u svom izvještaju navodi da ova analiza, kao ni ona za 2010. godinu, ne postoji.


EVO ŠTA JE DODIK PORUČIO NAKON SASTANKA S MOGHERINI\nPredsjednik Saveza nezavisnih socijaldemokrata Milorad Dodik poručio je večeras u Sarajevu nakon sastanka predstavnika bh. političkih stranaka sa visokom predstavnicom EU za vanjsku politiku i sigurnost i potpredsjednicom Evropske komisije Federicom Mogherini da je ključni problem Mehanizam koordinacije koji nije zaživio, javlja Anadolu Agency.\nKako je kazao, na sastanku je bilo razgovora o aktuelnom situaciji i kretanju BiH ka EU. - MMi iz RS-a smo u okviru ekonomske Reformske agende učinili sve što se od nas očekuje i da smo jedini u BiH ispunili uslove vezano za pismo namjere MMF-u, a to je jedan od osnovnih programskih akata BiH na evropskom putu - pojasnio je Dodik.Svi su se, kako je kazao, opredijelili i potvrdili evropski put BiH bez obzira na mnoge različitosti.\n- I konstatovali smo svi zajedno sa komesarkom Mogherini da je ključni problem Mehanizam koordinacije koji nije zaživio. Dakle, Savjet ministara BiH uopće nije ispunio svoju obavezu da priredi i uradi poslovnik o radu i neka druga akta za Mehanizam koordinacije - istakao je Dodik.Naravno, prema njegovim riječima, pokušao je da razgovara o temi šta je potrebno učiniti da se BiH dalje kreće.\n- Ima mnogo izazova i problema. Ono što smo mi htjeli to je da RS bude vidljiv na evropskom putu kroz Mehanizam koordinacije - kazao je Dodik.\nPoručio je da je potreban Mehanizam koordinacije koji će što prije da profunkcioniše.


Specijalna nagrada UEFA-e Bobiju Čarltonu\n29. april/travanj, 2009.\nU drugoj polufinalnoj utakmici Lige šampiona na stadionu "Old Traford" večeras igraju Mančester junajted i Arsenal. Legendarnom igraču Mančester junajteda Bobiju Čarltonu danas će, prije početka utakmice, biti uručeno specijalno priznanje predsjednika Evropske fudbalske unije (UEFA). Čarlton, sadašnji direktor Mančester junajteda, imao je veliku ulogu u klupskom osvajanju titule prvaka Evrope 1968. godine.\nFunkcioneru DF-a Medojeviću ponovo pozlilo\nFunkcioneru crnogorskog opozicionog Demokratskog fronta (DF) Nebojši Medojeviću je ponovo pozlilo i nalazi se u Internoj klinici Kliničkog centra, na Odjeljenju za endokrinologiju.\nMedojević štrajkuje glađu u zatvoru, kako tvrde njegova supruga i funkcioneri DF-a, gde je od 30. novembra, jer je na osnovu odluke Višeg suda kažnjen s ukupno četiri mjeseca zatvora zbog odbijanja da svjedoči u dva odvojena slučaja.\nNjegovi advokati tvrde da je on dao iskaz, ali da se to što je rekao nije svidjelo Specijalnom tužilaštvu koje je tražilo da se on uhapsi.\nViši sud je u ponedjeljak, 3. decembra, naložio da Medojević provede još dva mjeseca u zatvoru, jer je odbio da svjedoči u predmetu povodom njegovih tvrdnji iz maja prošle godine da je glavni specijalni tužilac Milivoje Katnić učestvovao u ratnom zločinu kod Cavtata 1991. i 1992.\nTu kaznu po zakonu Medojević može izdržati tek pošto mu istekne prethodna, zbog koje je od 30. novembra u zatvoru, pošto je odbio da kaže ko je pripadnik Agencije za nacionalnu bezbjednost koji mu je rekao da je tužilac Katnić od bivšeg gradonačelnika Podgorice Miomira Mugoiše uzeo 100.000 eura kako mu ne bi odredio pritvor u slučaju nazvanom "Carine".\nHapšenje uvelo Crnu Goru u pravnu i političku krizu


Dinar će sutra ojačati prema evru za 23 pare, tako da će zvanični srednji kurs evra biti 97,0955 dinara, saopštila je Narodna banka Srbije. Današnji zvanični srednji kurs evra je 97,3298 dinara, što znači da će domaća valuta sutra ojačati 0,24 odsto.\nCentralna banka nije danas intervenisala na medjubankarskom deviznom tržištu.\nNBS je juče prodala 23 miliona evra da bi u uslovima povećane tražnje za devizama sprečila prekomernu dnevnu oscilaciju kursa i obezbedila nesmetano funkcionisanje deviznog tržišta.\nCentralna banka je ove godine tri puta intervenisala na medjubankarskom deviznom tržištu, prodajom ukupno 60 miliona evra, da bi sprečila preveliku dnevnu oscilaciju kursa.\nU 2010. godini dinar je bio najjači 4. januara kada je srednja vrednost prema evru bila 95,9679 dinara, a najslabiji 13. januara, sa kursom od 97,4670 dinara prema evru.\nDinar je u 2009. godini bio najjači 5. januara, kada je srednji kurs bio 89,5436 dinara za evro, a najslabiji 7. decembra, kada je zvanični srednji kurs iznosio 96,5657 dinara.


Predstavljena prva verzija Knjige standarda Servis centara za podršku porodicama djece i osoba sa poteškoćama u razvoju\nPrva verzija Knjige standarda Servis centara predstavljena je tokom Konsultativnog sastanka Mreže pet Servis centara u Bosni i Hercegovini koji je održan 5. juna 2018. godine Sarajevu.\nMrežu Servis centara za podršku porodicama djece i osoba s poteškoćama čini pet centara iz Sarajeva, Foče, Tuzle i Banje Luke, a cilj sastanka bio je detaljno upoznavanje zainteresovanih strana s funkcijom i načinom rada Servis centara za podršku porodicama djece/osoba s poteškoćama u razvoju, prikupljanje sugestija i komentara za izradu finalne verzije Knjige standarda, te razmatranje njenog priznavanja od strane nadležnih institucija.\nServis centri za podršku porodicama djece i osoba sa poteškoćama u razvoju fokusirani su na jačanje cjelokupne porodice djece i osoba spoteškoćama u razvoju. Sve usluge su besplatne i dostupne porodicama bez obzira na dob, vrstu i stepen poteškoće. Porodicama se pružaju usluge psihološke podrške, kratkog boravka za dijete/osobu sa poteškoćama u razvoju, informativno i pravno savjetovanje, te podrška mobilnog tima na terenu – u domu porodice.\nMrežu Servis centara u BiH trenutno čine dva servis centra „Dajte nam šansu“ u Sarajevu, Servis centar „Dajte nam šansu – Zvjezdice“ u Banjoj Luci, „Soci“ u Tuzli i „Tračak nade“ u Foči.\nOd svog osnivanja Servis centri su pružili preko 70.000 usluga za preko 700 porodica.\nProgram podrške marginaliziranim grupama (PPMG) Američke razvojne agencije (USAID) podržava rad Servis centara i izradu Knjige standarda.


Poljoprivrednici iz TK ostvarili pravo na 15,6 miliona KM poticaja – Glas TK – Vaše najdraže novine\n23. Februara 2019. redakcija\nVlada Tuzlanskog kantona je na današnjoj sjednici prihvatila Izvještaj o realizaciji novčanih podrški u poljoprivredi i ruralnom razvoju u 2018. godini.\nOvaj izvještaj obuhvata dvije vrste poticaja, i to poticaje sa federalnog i kantonalnog nivoa vlasti. Bitno je istaknuti da su i ove godine Kantonalnim programom se nastojale obuhvatiti poljoprivredne proizvodnje za koje Federalnim programom nije predviđena novčana podrška, kao i proizvodnje za koje su postavljene visoke proizvodne kvote po jedinici proizvodnje na federalnom nivou, a koje su od interesa za razvoj ukupne poljoprivredne proizvodnje na Kantonu.\nKada su u pitanju federalni poticaji, 2018. godine su proizvođači sa područja Tuzlanskog kantona ostvarili pravo na poticaje u ukupnom iznosu od 11.413.076,93 KM, što je za oko 1,85 miliona KM manje nego što je to bio slučaj 2017. U oblasti biljne proizvodnje iz federalnog budžeta je u 2018. godini odobrena novčana podrška u iznosu od 1.028.308,24 KM, podrška za animalnu proizvodnju iznosila je 10.138.171,65 KM, dok je za novčanu podršku po modelu ostalih vrsta podrški i modelu ruralnog razvoja izdvojeno 246.597,22 KM.\nKada su u pitanju pojedinačne proizvodnje, najveći iznos novčane podrške odobren je u proizvodnji svježeg kravljeg mlijeka i iznosi 8.606.653,50 KM, odnosno 75,43 % od ukupno odobrene podrške.\nUkupno odobrena novčana podrška iz Budžeta Kantona za proizvodnje planirane Kantonalnim programom za 2018. godinu iznosila je 3.800.000,00 KM. Osim ovih sredstava, Kantonalna vlada je osigurala i 442.276,25 KM za proizvodnju i otkup voća.\nNajveći iznos kantonalnih novčanih podrški ostvarili su korisnici sa područja općine Gradačac u iznosu od 911.904,71 KM, dok je općina Čelić druga po visini odobrene novčane podrške sa iznosom od 614.356,78 KM.\nRast u realizaciji novčanih podrški u odnosu na 2017. godinu zabilježen je u Banovićima, Čeliću, Doboj Istoku, Gračanici, Kalesiji, Lukavcu, Sapni, Srebreniku, Teočaku, Tuzli i Živinicama, dok je u Gradačcu i Kladnju zabilježeno smanjenje u realizaciji novčanih podrški u 2018. godini u odnosu na 2017. godinu.\nU oblasti animalne proizvodnje značajno je povećana novčana podrška za muzne krave u liniji otkupa mlijeka, jer Federalnim programom za 2018. godinu nije bio obuhvaćen ovaj segment proizvodnje. Posebno treba naglasiti povećanje u oblasti peradarske proizvodnje, odnosno proizvodnje pilećeg mesa i proizvodnje konzumnih jaja, pri čemu se najveće povećanje ostvaruje u Tuzli.\nNa kraju, ono što vrijedi istaknuti jeste da je Vlada Tuzlanskog kantona početkom ove godine uložila posebne napore i već sredinom februara izmirila sve novčane podrške iz 2018. godine, te time poljoprivrednicima omogućila kvalitetnije izvršenje proljetne sjetve.\n← Prihvaćen Izvještaj o implementaciji Programa javnih investicija TK u 2018. godini\nU Lipnici i Gračanici šiju i za “Gucci” →


Vjerujem da imamo potencijala da budemo regionalni centar za proizvodnju takve vrste testova za brzu detekciju korona virusa, čak i mutiranih sojeva i novih prijetnji te vrste - rekla je Ćirković Veličkovićeva.\nKako se navodi, riječ je o testu koji kombinuje karakteristike antigenskog i PCR testa, konkretno multiplikaciju koja se radi prilikom PCR testiranja - kada se geni virusa umnožavaju milijardu puta kako bi se mogli detektovati.\nĆirković Veličkovićeva kaže da će to podići osjetljivost, a samim tim i pouzdanost testa.\nDodala je da je njen tim predložio još dvije inovacije koje treba da učine testove pouzdanijim, a sve komponente testa proizvodiće se u Srbiji.\nOna kaže da u ovom trenutku ne može da procijeni koliko bi se čekalo na rezultate nakon korišćenja ovakvog testa, jer će ta faza istraživanja početi da se izvodi sljedeće godine.\n- Mi ćemo raditi na tome da to vrijeme bude što kraće - rekla je i dodala da će se do ljeta raditi na proizvodnji antigena.\nU Srbiji koronom za dan zaraženo još 2.965 osoba, preminulo 38 pacijenata\nTest za roditelje: Koji tip vaspitanja primjenjujete?


Američki novinar oduševljen: Pre bih dve nedelje gledao Srbiju nego bio na Havajima - 07.09.2019, Sputnik Srbija\nPoznati američki košarkaški novinar Fran Frašila rekao je da je oduševljen igrom reprezentacije Srbije. 07.09.2019, Sputnik Srbija\n09:29 07.09.2019 (Osveženo: 22:45 03.08.2021)\n© Foto : fiba.basketballNikola Milutinov i Vladimir Lučić na zagrevanju pred meč\nFran Frašila je novinar i analitičar ESPN-a i mnogi kažu da je ekspert za evropsku košarku, prenosi B 92.\nFrašila je u više navrata bio oduševljen srpskom košarkom, često se divio srpskim trenerima, a jednom prilikom je beogradski Partizan nazvao srpskim Boston Seltiksima.\nOn je na svom profilu na Tviteru poručio da je igra košarkaške reprezentacije Srbije prava umetnost.\n„Da mi neko ponudi da izaberem gde ću provesti sledeće dve nedelje, na Mauiju ili gledajući treninge košarkaške reprezentacije Srbije, ja bih izabrao da gledam Srbiju, i to bez ikakve dileme. Njihovo razumevanje košarke je na veoma visokom nivou i to se jako retko uči u svetu. Prava umetnost“, rekao je Fran Frašila.


Dodik: Bošnjaci moraju da znaju da BiH nije njihova, a RS je isključivo naša - Moja Hercegovina\nPočetna / Dodik: Bošnjaci moraju da znaju da BiH nije njihova, a RS je isključivo naša\nČlan Predsjedništva Bosne i Hercegovine Milorad Dodik smatra da će se Balkan u budućnosti sam organizovati i da su pokušaji da se BiH sačuva ovakva kakva je sada osuđeni na propast. “SAD i Evropa misle da mogu da dođu ovdje sa štapom i da od nas zahtijevaju stvari, to nikada neće funkcionisati”, rekao je Dodik u intervjuu za Russia Today.\n“Mi mislimo da je Srbija naša zemlja… Ne želimo da nanesemo nikakvu štetu Bošnjacima, ali oni moraju da znaju da BiH nije njihova, ona je za sve nas u toj zemlji, Republika Srpska je isključivo naša. Kada budu naučili tu lekciju onda ćemo moći sarađivati”, poručio je Dodik.\nDodik je istakao primjer Kosova, kao i da se govori kako Kosovo ima pravo da se otcijepi, da su Srbi sada tamo manjina i da treba da šute, ali to, kako je rekao, neće doprinijeti rješenju problem i u historijskom smislu se pokazalo neodrživim.\nZa Rusiju je Dodik rekao da postupa ispravno u regionu, da je tu da pomogne, a ne da nikome drži lekcije o tome kako treba da se ponaša u političkoj areni, te da Rusi oduvijek imaju posebno mjesto u srcima Srba, što oni na Zapadu odlično znaju.\n“Oni na Zapadu govore o lošem uticaju Rusije na Balkanu nezadovoljni ruskim napretkom o pitanju ekonomskog rasta i rastućeg geostrateškog značaja. U stvari jedini loš uticaj je onaj sa Zapada, koji je razbio našu političku i institucionalnu volju kako bi dobili ono što oni žele i da bi postigli svoje vlastite političke ciljeve. Rusija to nikada nije uradila”, rekao je Dodik.\nOn je podsjetio da je više pita razgovarao sam predsjednikom Ruske Federacije Vladimirom Putinom i da se nikada nije pojavio nijedan zahtjev, već da je uvijek bilo pitanje kako mogu da pomognu.\nDodik je ponovio da je entitet Republika Srpska odbila da da saglasnost državi da usvoji sankcije protiv Rusije i da je to Zapad protumačio kao naredbu Rusije, što nije istina.\n“Nikada o tome nismo razgovarali ni sa Putinom ni sa nekim drugim. Rusi razumiju naš stav, kao i kontekst u kome radimo”, rekao je Dodik, koji smatra dobrim i to što Rusija i Turska sarađuju.\nPrema njegovim riječima, dobri odnosi Rusije i Turske mogli bi da pomognu Balkanu, ta saradnja je dobar primjer kako stvari mogu da se normalizuju.\nOznakeBiH dodik republika srpska


Francuska je ove godine zauzela prvo mesto na listi "mekih sila" (soft power), svrgnuviši SAD s čela posle pobede Emanuela Makroa na predsedničkim izborima, navodi se u danas objavljeno studiji.\nSAD su pale na treće mest posle dolaska Donalda Trampa u Belu kuću, dok je na drugom mestu Velika Britanija, navodi se u studiji Centra za diplomatiju Univerziteta Južne Kalifornije i Saveta za konsultantske komunikacije u Portlendu.\n"Meka sila" označava mogućnost uticaja neke države u oblasti politike, ekonomije i kulutre na međunarodnoj sceni. U toj klasifikaciji je isključen vojni uticaj.\nU studiji se dodaje da je slogan Donalda Trampa "Prvo Amerika" podriva uticaj te zemlje u svetu.


Obama i kongresmeni o Libiji\nAmerički predsednik Barak Obama govorio je danas vodećim članovima Kongresa o situaciji u Libiji.\nPredstavnik Bele kuće Džej Karni rekao je novinarima da je predsednik izvestio zakonodavce o tome šta je "do sada postignuto" u vezi sa zonom zabrane letenja u Libiji kao i o predaji komandnih i kontrolnih funkcija NATOu.\nNeki zakonodavci, kako republikanci tako i članovi Obamine Demokratske stranke, kritikovali su predsednika što nije tražio odobrenje Kongresa za američke vojne akcije - kako neki u Kongresu smatraju da je trebalo da uradi.\nMeđutim Bela kuća je danas saopštila da je predsednikova odluka u vezi sa američkim raketnim napadima na libijske vojne instalacije bila "znatno unutar okvira" njegovih ustavnih prava, zasnovanog na dugoj listi sličnih primera.\nPredstavnik Karni rekao je da se od prvih napada na libijske instalacije, prošle subote, predsednik Obama više puta konslutovao sa vodećim članovima Kongresa i da su ti napadi bili deo nastojanja da se zaštite civili i da se zaustave napadi libijskog lidera Moamera Gadafija na civile i pobunjenike.\nKarni je takođe rekao da se čuju "mnogi glasovi" o tome kako bi Sjedinjene Države trebalo da pristupe ovoj situaciji i da će predsednik Obama nastaviti da sluša gledišta zakonodavaca. On je dodao da je predsednik "uveren da je to bila ispravna odluka".\nNa odvojenom brifingu u Vašingtonu, američki ambasador u Libiji, Džin Krec, rekao je da su Gadafijeve snage započele "krvavi talas nasilja i represije" i da je Gadafi reagijući na miroljubive proteste ubijao građane.


E, OVO JE SVETSKA VEST DANA: Obama pomilovao osobu koja stoji iza Vikiliksa, Asanž pristaje na izručenje?\nMeningova (28), osuđena je u avgustu 2013. godine na 35 godina zatvora za špijunažu zajedno sa drugim službenicima, nakon objavljivanja dokumenata na sajtu Vikiliks. Kako navodi Bela kuća, Obama je pomilovao 64 osobe i uslovno oslobodio još 209 zatvorenika, preneo je Rojters\nObjavljeno: 18.01.2017. 09:03h\nPredsednik SAD Barak Obama doneo je tri dana pre isteka mandata odluku o pomilovanju odnosno oslobađanju ili smanjenju kazne više od 200 zatvorenika.\nMeningova (28), osuđena je u avgustu 2013. godine na 35 godina zatvora za špijunažu zajedno sa drugim službenicima, nakon objavljivanja dokumenata na sajtu Vikiliks. Kako navodi Bela kuća, Obama je pomilovao 64 osobe i uslovno oslobodio još 209 zatvorenika, preneo je Rojters.\n- Ovaj potez bi mogao bukvalno da joj spase život - izjavio je aktivista Čejs Stenžio.\nBonus video: OVOLIKO LOVE imaju LJUDI U TRAMPOVOM KABINETU!\nBarak ObamaČelsi MeningAbolicijaSADPomilovanje


Trkači iz Kenije pokorili su banjalučke ulice na polumaratonskoj trci. Prvi je kroz cilj, na tvrđavi Kastel, nakon sat vremena, dva minuta, 32 sekunde i 21 istrčanog kilometra prošao Pol Tiongik, a koji minut kasnije pridruži su mu se njegovi sunarodnjaci Noel Hitiman i Evans Kipngetič Tanui. Za potpuno kenijsko slavlje pobrinule su se i dame iz ove države. Najbrža je bila Ivine Lagat, dok su iza nje stigle Rut Nundu Mbata i Gledis Žepkuriu Bivot.\n"Bila je ovo zaista dobra trka za mene i prezadovoljan sam zbog pobjede. Dao sam sve od sebe u to se isplatilo," rekao je Pol Tiongik, pobjednik polumaratonske trke.\n"Želim da se zahvalim svim trkačima koji su nastupili danas. Drago mi je zbog pobjede. Uživala sam tokom trke," kaže Ivine Lagat, pobjednik polumaratonske trke u ženskoj konkurenciji.\nTrkače je na cilju pozdravljao i Amel Tuka, najbolji bh atletičar, kojem je ove godina dopala uloga promotera festivaala “Run and more weekend.”\n"Želim da pohvalim cjeokupnu organizaciju i sve volentere koji su dali svoje veliki doprinos. Ovo je zaista jedna lijepa sportska priča, i promocija atletike i sporta," rekao je Tuka.\nBanjalučkim ulicama, u okviru festivala “Run and more weekend” trčalo se i na 10 kilometara, a među trkačima na ovoj dionici našao se i Alen Šeranić, ministar zdravlje i socijalne zaštite u Vladi Republike Srpske. Zadovoljan ostvarenim rezultatom, kaže da je na ovaj način pokušao da da svoj mali doprinos podizanju svjesti o zdravom načinu života.\n"Osjećaj je divan, možda ovo nije moja poslovna obaveza, ali moja uloga jeste da promovišem zdravlje. Ovo je jedan način kako želim svojoj djeci i svima ostalima da budem primjer i da pokažem da lična odluka i motivacija može da promijeni mnogo kada želimo da utičemo na svoje zdravlje. To jeste divan dan za Banjaluku i njene goste i nadam se ćemo imati priliku da u još gradova zajedno trčimo," rekao je Šeranić.\nPriznanja najbržim trkačima uručio je Vlatko Vukotić, portparol kompanije “Prointer”, koja je bila generalni sponzor trkačkog festivala, a Vukotić kaže da je najveći benefit manifestacija nalik ovoj što iznova bude sportski duh.\n"Najvažnija korist ovog događaja je što Banjaluka iz godine u godinu diše, što je u sportskom duhu, i što sve više ljudi vidimo da trči i da se bavi rekreacijom, naročito mlađe generacije. Zato treba da podržimo ovakve događaje," rekao je Vukotić.\nSvoju trku, i ove godine, imali su oni najmlađi koji su se okupili na "Bambini maratonu", a organizatori su se pobrinuli da za sve učesnike ne manjka dobre zabave unutar zidina tvrđave Kastel.\nBanjaluka polumaraton Prointer\nOboren rekord staze\nPočeo "Run and more weekend" festival


Popularna pjevačica u strahu: Jeleni Karleuši prijeti zatvorska kazna do 5 godina – Udarni.NET\nHome Novosti Popularna pjevačica u strahu: Jeleni Karleuši prijeti zatvorska kazna do 5 godina\nViše javno tužilaštvo pokrenulo je istragu…\nPopularna pjevačica i folk diva Jelena Karleuša strahuje od zatvorske kazne i to u visini do pet godina.\nProtiv 43 osobe koje su se javno protivile vakcinisanju MMR vakcinom udruženja “Pedijatrija zasnovana na dokazima” i “Građani protiv šarlatanstva” podnijela su krivične prijave i preti im kazna zatvora od pet godina!\nMeđu najaktivnijim su bili pjevačica Jelena Karleuša, dramaturg Maja Volk, književnica Mirjana Bobić Mojsilović, doktor prirodnjačkih nauka Miroljub Petrović i samozvana doktorka Slađana Velkov.\n“Obaveštavamo javnost da Više javno tužilaštvo u Beogradu, odeljenje za visokotehnološki kriminal, postupa u pravcu utvrđivanja krivične odgovornosti više javnih ličnosti protivnika vakcinacije dece i oni su predmet obrade i procesuiranja odeljenja, koje vrši provere navedenog činjeničnog stanja i prikuplja potrebne dokaze i dokumentaciju kako bi na adekvatan način i u potpunosti pretkrivični postupak bio sproveden i okončan”, saopštilo je juče Više javno tužilaštvo.\nOni naglašavaju da ni u ovom, kao ni u bilo kom drugom predmetu neće biti ustupaka niti izuzetaka kada je riječ o utvrđivanju krivične odgovornosti onih lica koja su izvršila neko krivično djelo.\nAdvokat Nebojša Perović objašnjava da navedene radnje mogu da predstavljaju krivično djelo izazivanja panike i nereda, za koje je zaprijećena kazna od šest mjeseci do pet godina zatvora.\n“Ukoliko lica prenošenjem određenih vesti kojima izazivaju paniku i nerede osujete ili značajnije ometaju sprovođenje nekih odluka i mera državnih organa, može doći do izazivanja panike. Međutim, postavlja se pitanje u kojoj meri su ta lica uticala da građani ne prihvate vakcinacije ili su na to uticali primeri roditelja koji su prepričavali da su im deca obolela nakon MMR. Pokretanje postupka i gonjenje osumnjičenih ne znači da su ta lica i odgovorna za to delo, već će to nadležno tužilaštvo razjasniti”, kaže Perović.


Poslovna zgrada kompanija 3Lateral i Epic Games u Novom Sadu\n27. Feb 2022 331\nKompanija 3Lateral prepoznatljiva je kao pionir i inovator u oblasti gejming industrije koji snimanjem 4D podataka kreira realistične digitalne avatare. Primena ove tehnologije očekuje se ne samo u entertainment industriji već i u AI, mobilnoj, automobilskoj industriji. Zbog toga ne čudi što je početkom 2019. godine otkupljena od strane američke gejming kompanije Epic Games, koja stoji iza jedne od najuspešnijih video igara — Fortnite-a, kao i Unreal Engine-a — platforme za gejming development.\nDanas 3 godine kasnije približava se svom planu izgradnje poslovne zgrade u Radničkoj ulici u Novom Sadu. Površina parcele je blizu 6.500 m2 i na njoj će nići šestospratnica površine oko 3.000 m2. Poslovni objekat će uz Radničku ulicu imati prizemlje i 6 spratova dok će u jugoistočnom delu imati prizemlje i 2 sprata u obliku slova П koja će formirati atrijum. Zgrada će biti podeljena na poslovno-administrativni deo i studio blok i osmišljena kao multidisciplinovan radni prostor.\nŽelja osnivača 3Laterala je da se izgradnjom ovakvog savremenog tehnološkog prostora omogući dodatno proširenje delovanja i kvaliteta kreativnih aktivnosti zaposlenih. Pored toga nastaviće da podržavaju lokalne inicijateive i ekosistem i pored paralelne saradnje sa Epic Games timovima širom sveta.\nU poslovnom delu objekta nalazi će se pristupni foaje u prizemlju sa izložbenim - multifunkcionalnim prostorima i tehničkim prostorijama u prizemlju. Na trećem spratu je predviđena je kantina sa kuhinjom za zaposlene i posetioce dok je je šesti sprat određen za tehničku etažu. Ostali spratovi biće organizovani kao kancelarije za zaposlene koje će biti različitih površina. Studio blok sadržaće zone sa posebnim namenama te se ovaj blok može podeliti u tri celine: Deo u kom će biti radionice za različite namene sa pratećim sadržajima kao i stalni i privremeni prostori za rad, Deo za studija za razne vrste snimanja i produkcije uz sve sadržaje neophodne za njihovo funkcionisanje kao i zona za delegacije i VIP posetioce i Deo namenjen za multifunkcionalni auditorijum/teatar, maksimalnog kapaciteta 280 ljudi.\nU zgradi je predviđeno da radi i bude prisutno između 250 i 300 ljudi. Međusobna povezanost etaža vrši se sa četiri komunikacijska jezgra sa stepeništem i pet liftova. Skoro ispod celog prostora parcele planirana je podzemna garaža sa tehničkim prostorijama te će tako nadzemni deo ostati slobodna površina namenjena pešačkim stazama, zelenilu i platoima za sedenje. Ukupan broj parking mesta u garaži biće 174. Krovovi nadzemnog dela zgrade takođe će biti ozelenjeni gde sa iznad višeg dele planira biosolarni ekstenzivni krov, a iznad nižeg dela predviđa se kombinacija ekstenzivnog, poluintenzivnog i intenzivnog zelenog krova. Glavni ulaz u lobi zgrade je iz Radničke ulice, odakle se, takođe, preko rampe pristupa i podzemnom nivou garaže, dok je bočni ulaz u garažu iz nove planirane ulice (krak Radničke) i servisni ulaz iz iste ulice.\nNova logika iz Novog Sada je organizator projekta i planiran rok završetka je 2024. godina.


RTCG - Radio Televizija Crne Gore - Nacionalni javni servis :: Društvo :: Osveštanje hrama neće biti praznik zajedništva\nMATICA CRNOGORSKA 02. 10. 2013. 14:11 >> 14:15 11\nOsveštanje hrama neće biti praznik zajedništva\nOsveštanje hrama Hristovog vaskrsenja u Podgorici neće biti praznik zajedništva, jer je Srpska pravoslavna crkva (SPC) iz organizacije isključila ostale hrišćanske crkve u Crnoj Gori, smatraju u Matici crnogorskoj.\nKako je naveo predsjednik Matice, Dragan Radulović, SPC organizuje 6. oktobra u Nišu, rodnom gradu cara Konstantina, centralnu proslavu 1.700 godina Milanskog edikta kojim je prestao progon hrišćana u Rimskom carstvu.\n“Na taj događaj, koji je službeno nazvan “jedinstvenim i najreprezentativnijim skupom u istoriji SPC”, pozvala je crkvene poglavare i pravoslavne patrijarhe iz cijelog svijeta”, kaže se u saopštenju.\nKako se navodi, narednog dana Mitropolija crnogorsko-primorska SPC osveštava hram Hristovog vaskrsenja u Podgorici, a tu, kako su rekli, repliku proslave Milanskog edikta proglašava najvećim događajem u istoriji Crne Gore.\n“SPC isključuje ostale hrišćanske crkve u Crnoj Gori iz organizacije ovog događaja, i prisvaja pravo prvobitne hristijanizacije crnogorskog prostora. Zbog toga proslava ovog civilizacijski važnog datuma neće biti praznik zajedništva i prestanak kontinuiranog ponižavanja Crnogorske pravoslavne crkve”, ocijenjeno je iz Matice.\nNajavljena proslava SPC sa crkvenim velikodostojnicima, govorima i estradnim pjevačima, mogla bi se shvatiti kao, kako je rekao Radulović, “marketinški potez jedne strane firme koja u Crnoj Gori otvara novi poslovni objekat, da u pozadini ne postoje pogubne političke implikacije”.\nPrema njegovim riječima, Vlada, koja je bila ktitor izgradnje hrama novcem iz budžeta, imenovala je Počasni odbor sa ministrima i prdsjednikom države na čelu, daje ovom događaju novu dimenziju i naznake.\n“Reprezentativno učešće države u proslavi jedne religijske ustanove u multikonfesionalnoj Crnoj Gori, u kojoj je Ustavom jasno naznačeno da su “vjerske zajednice odvojene od države”, može se tumačiti i kao povratak na ideju iz devedesetih godina da se uvede “državna religija”, dodao je Radulović.\nKako je saopštio, Crna Gora je sekularna država u kojoj ne smije biti privilegovanih religija i svjetonazora.\n“U njoj žive i ljudi koji nijesu pripadnici dominantnih vjerskih zajednica, i ljudi koji svoj odnos prema religiji određuju pojmovima: skepsa, agnosticizam, ateizam... Kakve se poruke šalju tim građanima ovakvim postupanjem izvršne vlasti”, upitao je Radulović.\nOn smatra da podilaženje SPC radi stranačkih interesa oživljavanje političke prakse začete prije 20 godina, ohrabruje svetosavske asimilatorske projekte prema Crnoj Gori.\n“I svjedoči da u vlasti ne dominira svijest o posljedicima ovakvih odnosa i postupaka po suverenitet i identitet Crne Gore”, zaključio je Radulović.\nMatica crnogorska Osvještanje hrama Dragan Radulović\nZa 20 godina uticali na brojna identitetska pitanja


Novi Sad: Uhapšen ubica Ramiza Delalića Ćele, Govedarice, Mačara...?\nNovi Sad: Uhapšen ubica Ramiza Delalića Ćele, Govedarice, Mačara…?\nDvadesetdevetogodišnji Branimir Minić, osumnjičen za više ubistava na području Istočnog Sarajeva i Sarajeva, uhapšen je danas u Novom Sadu na osnovu međunarodne potjernice koja je za njim raspisana na zahtjev Tužilaštva BiH.\nMinić je osumnjičen da je direktni izvršilac krivičnih djela ubistava počinjenih na području Sarajeva i Istočnog Sarajeva u posljednjih pet godina, kao član organizovane kriminalne grupe Darka Eleza, saopšteno je iz Tužilaštva BiH.\nMinić se sumnji da je učestvovao u ubistvu Borisa Govedarice bio jedan od pucača, pokušaju ubistva Đorđa Ždrale i ubistvu Vladimira Mačara. Sumnjiči se i za pljačke na teritoriji Sarajeva, od kojih je najveća ona u kojoj je iz vozila zaštitarske agencije CIPOS odneseno 2,2 miliona eura, piše Bportal\n– U potpunosti smo dokumentirali i rasvijetlili ubojstva Ramiza Delalića Ćele, teško ubojstvo Borisa Govedarice, teško ubojstvo Vladimira Mačara i Radeta Magazinovića, kao i krivično djelo pokušaj potstrekavanja na teška ubojstva Đorđe Ždrale u tri navrata, rekao je direktor Agencije za istrage i zaštitu BiH (SIPA) Goran Zubac, na konferenciji za novinare u Istočnom Sarajevu, održanoj u povodu akcije “Lutka”.\nIz ove izjave direktora SIPA-e da se zaključiti da bi Minić mogao biti osumnjičen i za ubistvo Ramiza Delalića Ćele.\nOve aktivnosti su nastavak rada Tužilaštva BiH i Agencije za istrage i zaštitu BiH u okviru akcije kodnog naziva “Lutka”.\nOčekuje se da će ubrzo biti pokrenute aktivnosti za njegovo izručenje Tužilaštvu BiH radi daljeg procesuiranja.\nTužilaštvo BiH, zajedno sa policijskim agencijama u BiH i regionu, intenzivno radi na rasvjetljavanju neriješenih teških krivičnih djela organizovanog kriminala u BiH u posljednjih 10 godina.


Leskovac: Trideset poslodavaca dobilo subvencije – Info Centar Juga\nGradonačelnik Leskovca Goran Cvetanović i predstavnici Agencije za lokalni ekonomski razvoj uručili su danas obaveštenja o odobrenom subvencionisanju 55 radnika za ukupno 30 poslodavaca.\nOva mera Akcionog plana zapošljavanja predviđa subvencionisanje poslodavaca od strane grada sa 120 000 dinara za svakog novozaposlenog radnika, odnosno 150 000 dinara u slučaju zapošljavanja lica sa invaliditetom, uz obavezu radnog odnosa minimum godinu dana. Po podeli obaveštenja poslodavci imaju obavezu da prijave radnike u roku od 20 dana nakon čega sledi potpisivanje ugovora i uplata sredstava.\nProgram „nova radna mesta“ grad Leskovac sprovodi već treću godinu za redom preko ALER-a uz tehničku podršku Nacionalne službe za zapošljavanje. Ovom merom grad je za tri godine uspeo da sa evidencije Nacionalne službe za zapošljavanje zaposli 301 lice kojima je omogućeno zaposlenje kod privatnih poslodavaca u 81 firmi.\nPoslodavac koji ima u stalnom radnom odnosu do 10 zaposlenih ima pravo na subvenciju za najviše tri radnika, a poslodavac koji ima u stalnom radnom odnosu 11 i više zaposlenih ima pravo na subvenciju za najviše 5 radnika, što je i najveći mogući broj subvencija po ovom javnom pozivu.\nUkupna finansijska sredstva za realizaciju ove mere su 6,6 miliona dinara i isplaćuju se iz gradskog budžeta.\nLeskovac: Uskoro azil za pse u blizini Željkovca\nMarić: Podignut stepen pripravnosti\nZlatan trag otvorio „Mega market“ na Lebanskom putu


srbijasport.net - Vesti - Odbojka - OK TENT: Kreacijama i razigravanjem Ana Jakšić se ugradila u šampionski mozaik\nPonedeljak, 25.05.2020 19:36\nAna Jakšić, OK TENT - foto: lična arhiva\nPre početka prvenstva u Super ligi Srbije, niko u Obrenovcu nije ni razmišljao o tituli i cilj je bio da se "energetičarke" plasiraju u gornju polovinu tabele i izbore evropsku vizu. U šampionskoj ekipi TENT-a, među nekoliko istaknutih pojedinaca, isticala se učinkom Ana Jakšić (22), visperni tehničar i graditelj igre.\n- Najveći deo sezone smo vodile i bilo je logično da u slučaju prekida ponesemo titulu, prvu u istoriji kluba. Pomalo sam razočarana što nismo dobili mogućnost da odigramo plej-of, što bi za mlad sastav bio veliki kapital. Liga je bila izjednačena, odigrale smo mnoštvo teških i neizvesnih mečeva. Svaka je za nas bila svojevrsni izazov, mogućnost za novo dokazivanje i težnja da budemo još uspešniji. Dobra selekcija i kvalitetne letošnje pripreme su bile dobro polazište i temelj za uspešnu seriju koja nas je vinula u sam vrh. Trener Milan Gršić je dobro ukomponovao sastav, znao da nas razigra i naš moto koji nas je vodio do trona bio je "igramo da pobedimo" - naglašava Ana Jakšić.\nU svaki poen primača, korektora ili srednjeg blokera, ugrađeno je umeće i znanje dizača. On je taj koji razmišlja za tim, kreira akcije, razigrava, jednom rečju, mozak ekipe i veza između trenera i postave na terenu. Navedene konstatacije su bile svojstvene za Jakšićevu.\n- Dobila sam od trenera Gršića potpunu slobodu u razigravanju saigračica, tako da sam igrački rasla i sticala neophodno samopouzdanje. Uloga dizača iziskuje zrelost, brzinu i ispravnost u razmišljanju, osećaj za ritam igre. Mora pomalo da bude psiholog i da oseti koja od saigračica ima svoj dan i kojoj ide od ruke. U osvrtu na pojedinačnu statistiku, gde je svrstana u sam vrh najbolje ocenjenih tehničarki lige, dodaje da statistika može da zavara, i teren je najmerodavniji, tu se meri učinak svakog pojedinca.\nAna Jakiš je počela da igra odbojku sa 11 godina u Crvenoj zvezdi kod sadašnjeg trenera Gršića. Prošla je sve mlađe kategorije i branila boje mlađih reprezentativnih selekcija. Pre dve godine je došla u TENT kao pozajmljen igrač crveno-belih, da bi od prošlog leta potpisala ugovor sa obrenovačkim superligašem. - U klubu živimo i radimo kao jedna složna porodica. Niko ne gleda samog sebe i sve je podređeno timskom učinku - otkriva nam tajnu uspeha, i žali što nisu imale priliku da radost podele sa vernim navijačima.


NEOPHODAN RAZVOJ SOCIJALNOG PREDUZETNIŠTVA\nUspostavljanje socijalnog preduzetništva u Crnoj Gori može doprinijeti otvaranju novih radnih mjesta za pripadnike najranjivijih grupa stanovništva, ocijenila je ministar rada i socijalnog staranja Zorica Kovačević i dodala da bi to uticalo na smanjenje siromaštva.\nOna je na konferenciji pod nazivom Razvoj socijalnog preduzetništva u Crnoj Gori, koju je organizovala TACSO kancelarija u Podgorici, rekla da u Crnoj Gori još nije razvijena strategija razvoja socijalnog preduzetništva, dok su aktivnosti koje su se do sada sprovodile bile na projektnoj osnovi.\nDa bi se ralizovao taj koncept, kako smatra, potrebno je osigurati jasnu definiciju socijalnog preduzetništva i socijalnih preduzetnika.\n"Potrebno je razmotriti i mogućnost uvođenja poreskih olakšica, osigurati obrazovanje i informisanje o socijalnom preduzetništvu kako za same preduzetnike, tako i za najširu javnost, koja će tako biti upoznata sa njegovim prednostima i u značajnoj mjeri doprinijeti i njegovom razvoju", rekla je Kovačević.\nŠef TACSO kancelarije u Crnoj Gori Goran Đurović smatra da je u cilju promocije socijalnog preduzetništva u narednom periodu potrebno izgraditi povoljniji normativni okvir za paralelni razvoj svih organizacionih formi socijalnog preduzetništva, uključujući zadruge, udruženja građana, fondacije i druge organizacione forme, po ugledu na rješenja u državama EU.\n"U narednom periodu potrebno je usvajanje sveobuhvatnih, koordinisanih, ekonomskih, fiskalnih i drugih mjera za podsticanje razvoja socijalne ekonomije i permanentno praćenje i procjenjivanje njihovih efekata", naveo je Đurović.\nOn je ocijenio i da je potrebno pripremiti i realizovati informativne, edukativne programe namijenjene građanstvu u cilju promocije koncepta socijalne ekonomije i sticanja znanja i vještina neophodnih za razumijevanje uloge, značaja i potencijala socijalne ekonomije za unaprijeđenje socijalne kohezije i održivi razvoj društva.\n"Reafirmacija socijalne ekonomije treba da prevaziđe postojeće pravne i organizacione probleme kako bi se u Crnoj Gori afirmisao novi potencijal za smanjivanje nezaposlenosti i socijalne izolacije", poručio je Đurović.\nProgramski menadžer u Delegaciji EU u Crnoj Gori, Romain Boitard, podsjetio je da je Unija opredijelila više od šest miliona eura civilnom društvu u Crnoj Gori.\n"Sada smo ušlu u fazu kada se donatori povlače, zato što se država sve više približava EU. Kao rezultat svega toga, Crna Gora i njeni nedržavni akteri moraju da nađu načine za saradnju koja će se održavati na dobrom nivou", rekao je Boitard.\nOn je saopštio da Crna Gora mora da obezbijedi povoljan finansijski, administartivni i pravni okvir kako bi preduzeća sarađivala sa svima koji posluju u istom sektoru.\nProfesor Dragan Golubović kazao je da socijalno preduzetništvo, kao i svaki njegov drugi oblik, mora da ima održivi biznis plan.\n"To je ključ njegovog opstanka. Ne podsticajne mjere države, ne subvencije, već održivi biznis plan", rekao je Golubović.\nOn je ocijenio da, kada je riječ o pravnoj regulativi u Crnoj Gori, postoje određeni elementi za razvoj socijalnog preduzetništva.\nKonferenciju je organizovala TACSO kancelarija u Crnoj Gori, u saradnji sa Vladinom Kancelarijom za saradnju sa nevladinim organizacijama i Centrom za razvoj nevladinih organizacija.


Nezavisno udruženje novinara Srbije (NUNS) i Nezavisno društvo novinara Vojvodine (NDNV) ocenjuju da naslovna stranica sa natpisom “Psi su pušteni” i prateći tekst u današnjem broju Ilustrovane politike predstavljaju “klasičan poziv na linč nezavisnih novinara i medija, ali i svih onih koji imaju kritičan odnos prema vlasti u Srbiji”.\n“Zastrašujuće je to što se ovaj list, koji već duže vreme širi mržnju i netrpeljivost a profesionalne novinare i javne ličnosti proglašava za izdajnike i strane agente, crtajući im tako metu na čelu, nalazi u državnom vlasništvu, a država njime upravlja preko nadzornog odbora u kojem sedi i Suzana Vasiljević iz kabineta predsednika Srbije Aleksandra Vučića”, navodi se u zajedničkom saopštenju dve organizacije.\nNUNS i NDNV ocenjuju da je autor ovog teksta i glavni autor Ilustrovane politike Đorđe Martić, urednik Politike ekspres u periodu kada je, pet dana pre ubistva novinara Slavka Ćuruvije, objavljen tekst “Ćuruvija dočekao bombe” Miroslava Markovića, koji je iste večeri pročitan i u Dnevniku RTS-a.\n“Taj tekst je bio poternica i neka vrsta najave Ćuruvijinog smaknuća. Zastrašujuće je i to što se, slično kao krajem devedesetih kada je Vučić bio ministar informisanja, vlast ne zaustavlja samo na tekstu već se o njemu na televizijskim stanicama vodi rasprava, čime se – sa jasnom namerom – povećava ‘diseminacija’ (rasejavanje) ovog skandaloznog poziva na linč”, dodaje se u saopštenju.\nPastor demantovao izjavu Đilasa da SVM izlazi na izbore na zajedničkoj listi sa SNS


Obeležen Dan oslobođenja Lazarevca u Drugom svetskom ratu - GEM info\n19. septembra 2021. 20. septembra 2021. Redakcija 0 Comments Dan oslobođenja Lazarevca, Drugi svetski rat, Savez komunista Srbije, SUBNOR\nPovodom 19. septembra, Dana oslobođenja Lazarevca u Drugom svetskom ratu, vence na Spomenik učesniku narodnooslobodilačke borbe Miloradu Labudoviću Labudu položili su predstavnici Gradskog odbora SUBNOR-a i Saveza komunista Srbije. Ovaj datum je od velikog značaja jer je Lazarevac bio jedan od polazišta ka daljem oslobođenju Beograda a kasnije i cele Srbije, rekao je pukovnik u penziji i predsednik Beogradskog odbora SUBNOR-a Bora Ercegovac.\nPredstavnici Gradskog i Opštinskog odbora SUBNOR-a i članovi i simpatizeri Saveza komunista Srbije položili su vence na Spomenik Miloradu Labudoviću Labudu povodom 19. septembra, Dana oslobođenja Lazarevca u Drugom svetskom ratu. Oni su ovom prilikom odali počast učesniku narodnooslobodilačke borbe i svima koji su svoje živote dali za slobodu Srbije i podsetili na značaju oslobođenja Lazarevca, a potom Beograda i Srbije.\nPredsednik Beogradskog SUBNORA-a, pukovnik u penziji Bora Ercegovac istakao je da se veliki broj spomenika u našoj zemlji nalazi u veoma lošem stanju.\nPredstavnik Saveza komunista Srbije Radomir Mandić govorio je ovom prilikom o životu i ranoj pogibiji Milorada Labudovića i njegovoj borbi za slobodu protiv okupatora.\nLazarevac je u Drugom svetskom ratu oslobođen 19. septembra 1944. godine. To je datum koji nikako ne sme da padne u zaborav, pre svega zbog Milorada Labudovića i ostalih boraca, ali i da zauvek, pre svega buduće naraštaje, uvek podseća da sloboda nema cenu, a to nam upravo poručuju brojni istorijski spomenici širom zemlje koje moramo sačuvati, poručeno je sa skupa.\nShare the post "Obeležen Dan oslobođenja Lazarevca u Drugom svetskom ratu"\n← Otvorena retrospektivna izložba skulptura Miodraga Živkovića\nVojvodina dočekuje Kolubaru u Novom Sadu →


Kako da saznam ko je sve prijavljen na mojoj adresi?\nAktuelnosti / 29.03.2022.\nPojava da pozivi za glasanje stižu i osobama za koje građani tvrde da ne žive na adresi na koju je poziv upućen, dešava se pred poslednjih nekoliko izbora. Građani imaju pravo da od MUP-a traže imena osoba koje su prijavljene na adresi njihovog stanovanja. Koja je procedura? Zahtev da se dobije informacija ko je sve…\nAktuelnosti-Izbori / 28.03.2022.\nČesta dilema među biračima jeste šta je važeći, a šta nevažeći glasački listić i kako se pravilno zaukružuju kandidati, odnosno izborne liste i šta da rade ako slučno zaokruži broj onih za koje nisu želeli da glasaju. Pred biračima je više mogućnosti kako mogu da ispune glasački listić, a šta je šta je važiće, a šta nevažeći određeno je Zakonom o izboru narodnih poslanika i precizirano Priručnikom o radu biračkih odbora Republičke izborne komisije i više je mogućnosti pred biračima.\nMinistarstvo za državnu upravu i lokalnu samoupravu pod hitno da razjasni situaciju sa pozivima za glasanje\nAktuelnosti / 27.03.2022.\nTri hiljade posmatrača Crte pratiće izborni dan\nAktuelnosti-Saopštenja / 25.03.2022.\nCrta je oformila do sada najveću posmatračku misiju koja će oceniti kvalitet procesa glasanja na predsedničkim, parlamentarnim i beogradskim izborima 3. aprila. Izbore će posmatrati više od 3 hiljade posmatrača, duplo više nego na izborima 2020. godine, obučenih po najvišim međunarodnim standardima. Crta će izveštavati o republičkim (predsedničkim i parlamentarnim) i beogradskim izborima, na osnovu…\nZahtevamo krivično gonjenje zbog falsifikovanja potpisa\nAktuelnosti-Saopštenja / 24.03.2022.\nS obzirom na saopštenje opštine Novi Beograd, kojim se ukazuje na falsifikovanje izjava podrške građana listi „Ruski manjinski savez – Milena Pavlović, Pavle Bihali Gavrin“, Posmatračka misija Crte zahteva hitnu reakciju organa krivičnog gonjenja, u cilju utvrđivanje istine i privođenja pravdi odgovornih za potencijalnu izbornu prevaru. Ukoliko je zaista došlo do kršenja zakona, navedeni slučaj…\nPritisci na ranjive grupe i drugi vidovi izborne korupcije intenzivirani u izbornoj kampanji\nAktuelnosti / 23.03.2022.\nGrađani iz socijalno ugroženih kategorija stanovništva i zaposleni u javnom sektoru svakodnevno su i u kontinuitetu izloženi pritiscima da osiguraju ili pruže podršku političkoj stranci – pokazuju rezultati posmatranja prvog dela izborne kampanje Posmatračke misije Crte. Nalazi govore i da je praksa protivzakonitog uticaja na volju birača prisutna i van predizbornog perioda, ali je izraženija tokom kampanje.\nPublikacije / 23.03.2022.\nGrađani iz socijalno ugroženih kategorija stanovništva i zaposleni u javnom sektoru, svakodnevno i u kontinuitetu su izloženi pritiscima da osiguraju ili pruže podršku političkoj stranci. Ovo su pokazali rezultati posmatranja prvog dela izborne kampanje Posmatračke misije Crte. Nalazi govore i da je praksa protivzakonitog uticaja na volju birača prisutna i van predizbornog perioda, ali je…\nAktuelnosti-Izbori / 22.03.2022.\nRepublička izborna komisija utvrdila je zbirnu izbornu listu kandidata za narodne poslanike i kandidata za predsednika, Gradska izborna komisija za odbornike Skupštine grada Beograda za izbore koji se odražvaju 3. aprila.\nAktuelnosti-Izbori / 21.03.2022.\nPromenama seta izbornih zakona iz januara 2022. godine promenjene su procedura kao i prava birači kad mogu da zatraže poništavanje rezultata glasanja. Za razliku od prethodnih izbornih ciklusa, ta mogućnost biračima je sužena i sada će moći da zatraže poništavanje glasanja na biračkom mestu na kojem su glasali samo ako je lično njima uskraćeno biračko…


Granični prelaz Horgoš 2 ponovo radi, uhapšeno 37 migranata | Dunav Televizija\nNaslovna Vesti Društvo Granični prelaz Horgoš 2 ponovo radi, uhapšeno 37 migranata\nGranični prelaz Horgoš 2 ponovo radi, uhapšeno 37 migranata\nGranični prelaz Horgoš 2 pušten je danas ponovo u saobraćaj nakon što je juče bio zatvoren zbog incidenata uzrokovanih pokušajima migranata da ilegalno pređu granicu. …\nMađarska policija saopštila je jutros da je pet migranata procesuirano zbog ilegalnog prelaska granice kroz ogradu ovog drumskog graničnog prelaza.\nU saopštenju se podseća da je juče velika grupa migranata pokušala ilegalno ući u Mađarsku oko 5.30 sati, nakon čega je naoružani čuvar pištoljem opalio tri hica upozorenja. Patrole su na licu mesta sprečile ilegalni prelazak oko 60 ljudi.\nPolicija je uhapsila pet osoba na tom području za koje je dokazano da su umešani u ilegalni prelazak graničnog prelaza.\n“Na mestu događaja 26-godišnjak i 29-godišnji Sirijac, kao i dva 26-godišnja Palestinaca, uhapšeni su i procesuirani od strane Policijske uprave Segedine zbog ilegalnog prelaska granice kao učesnici masovne pobune. Dvadesetpetogodišnji Alžirac uhapšen je u blizini prelaza i optužen je za krivično delo prelaska granice. Tokom ispitivanja, osumnjičeni su priznali da su izvršili delo”, navedeno je u saopštenju.\nUprava granične policije saopštila je juče popodne da je na teritoriji Srbije uhapšeno trideset i sedam osoba koje su učestvovale u jučerašnjem incidentu.\nMinistar spoljnih poslova Ivica Dačić izjavio je danas da Srbija neće dozvoliti da bude parking zona za veliki broj migranta, jer to ne može da istrpi.\nUpitan o jučerašnjim incidentima na granici Srbije i Mađarske, Dačić je rekao da Srbija nikako ne može da utiče, jer je reč o drugoj, suverenoj zemlji, koja ima svoju politiku.\n“Mi smo tražili od EU da ima jedinstvenu politiku kad je reč o migrantskoj krizi, EU nema takvu politiku. Svaka zemlja se ponaša shodno svojim odlukama”, rekao je Dačić za Prvu televiziju i podsetio da nije prvi put da se dešavaju incidenti na granici sa Mađarskom.\nIstakao je da Srbija nema isti pristup migrantskom pitanju kao Mađarska ili druge zemlje Višegradske grupe, koje, kako kaže, imaju oštar stav prema migrantima.\n“Srbija je bila korektna kad je reč o tome, pratićemo situaciju. Sve zavisi i od odnosa Turske i EU”, rekao je Dačić.\nPrethodni tekstPredsednik Vučić u Mrkonjić gradu: Ništa tuđe ne tražimo i nećemo, neće biti više “Oluja” i traktora u srpskoj budućnosti! Naš narod se ne stidi svog srpskog imena i prezimena!\nSledeći tekstKanjiška obrazovno-kulturna ustanova Knesa dobila novo grejanje


Skupština Republike Srpske (RS) usvojila je danas Zakon o srednjem obrazovanju i vaspitanju, ne prihvativši amandmane većinski bošnjačke koalicije "Domovina" koji su predviđali uvođenje naziva "bosanski jezik" u tom entitetu Bosne i Hercegovine.\nPoslanici "Domovine" tražili su od Ministarstva prosvete i kulture da se u školama u RS bosanski jezik prizna kao jezik koji koriste Bošnjaci, jedan od tri konstitutivna naroda u RS i BiH.\nMinistar prosvete i kulture RS Dane Malešević odgovorio je da se ponaša u skladu s Ustavom RS, u kojem je naveden "jezik bošnjačkog naroda".\nU Ustavu RS stoji da konstitutivni narodi tog entiteta - Srbi, Bošnjaci i Hrvati, govore jezicima srpskog, bošnjačkog i hrvatskog naroda.\nUsvojen je i Nacrt zakona o oduzimanju imovine proistekle iz krivičnog dela, koji je upućen u javnu raspravu.\nVladajuća većina, predvođena Savezom nezavisnih socijaldemokrata Milorada Dodika, prihvatila je odluku o zaduženju RS u iznosu od 51,3 miliona evra kod Svetske banke za restruktuirisanje Železnica RS.


► Američka Akademija za Oskare ove godine otvara muzej filma\n08.02.2020 Los Anđeles\nAmerička Akademija filmskih umetnosti i nauke koja dodeljuje prestižnog Oskara, saopštila je danas da će tokom godine biti otvoren dugoočekivani muzej filma, uz omaž nedavno preminulom glumcu Kirku Daglasu.\nPredstavnici Akademije su uoči 92. dodele Oskara predviđene sutra uveče, predstavili novinarima zgradu muzeja koji se nalazi nekoliko kilometara južno od Holivuda.\nNa jednoj strani muzeja se nalazi ogromna sfera od stakla, čelika i betona koja lebdi iznad zemlje, napravljena kako bi dočarala "magiju filma". U toj sferi koja je pasarelom povezana za glavnu zgradu, nalazi se bioskopska sala sa 1.000 mesta koja je opremljena savremenom tehnologijom.\nVeći deo zgrade od 3.600 kvadratnih metara je gotov i u toku su poslednji radovi. Za sada se još ne zna tačan datum otvaranja, ali je predviđeno da bude tokom ove godine.